Muotisuunnittelijat haltioissaan Hillary Clintonista\nkeskiviikko 06.02.2008 klo 9:37\nMuotisuunnittelijat ovat haltioissaan Hillarysta.\nHILLITTY Hillaryn tunnistaa hyvin leikatusta tummasta housupuvusta. JONATHAN ALCORN / ZUMA PRESS\nSenaattori Hillary Clintonilla on pitkä kokemus salamavalojen säihkeestä, viettihän hän kahdeksan vuotta parrasvaloissa Yhdysvaltain ykkösrouvana presidentti Bill Clintonin rinnalla. Nyt pyrkiessään maansa historian ensimmäiseksi naispresidentiksi Hillary Clinton on jälleen joutunut tyylinikkareiden ja muotisuunnittelijoiden hampaisiin.\nMuotisuunnittelijat kehuvat vuolaasti Hillary Clintonin, 60, hillittyä pukeutumistyyliä ja arvolleen sopivaa makua. Clinton on perinteisesti sonnustautunut taidolla leikattuihin housupukuihin sekä suosinut hiustyylissään vaaleita raitoja. Uutistoimisto Reuters keräsi kommentit muodin asiantuntijoilta Hillaryn lookista.\n– Mielestäni hän näyttää upealta, todellakin. Mutta haluaisin päästä käsiksi hänen tyyliinsä, Nautican luova johtaja Miriam Lamberth sanoi.\nLamberth ehdottaa Hillarylle laivastotyylistä pukua, valkoista tyköistuvaa paitaa sekä Ferragamon suunnittelemia mariininsinisiä avokkaita. Kuvatoimistojen kuvat – myös viimeaikaisista vaalitilaisuuksista – paljastavat, että laivastonsininen on yksi Clintonin lempiväreistä.\nNaisellisuus ja hame kehiin\nToiset kaipaavat kuitenkin muutosta demokraattiehdokkaan tyyliin.\n– Pukisin hänet lyhyemmäksi leikattuun modernimpaan jakkuun, johon yhdistäisin leveälahkeisemmat housut, kuvaili muotisuunnittelija Carmen Marc Valvo Reutersille.\nHänen mielestään Hillarylle sopisi jakku, jossa on kolmeneljäsosapituiset hihat, sekä kaulaan helmet.\n– Hän näyttäisi kauniilta – naiselliselta ja voimakkaalta, suunnittelija lisäsi.\nOsa muodin asiantuntijoista korostaisikin enemmän nimen omaan naisellisuutta. Hillarya ei ole juurikaan nähty hameessa tai leningissä.\n– Korostaisin hänen pehmeämpää puoltaan ja pukisin hänet leninkiin, jossa on hihat. Se olisi käytännöllinen ja elegantti. Hän on kuitenkin nainen. Vaikkakin se on miesvaltainen ammatti, hän olisi kuitenkin johtaja. Haluaisin nähdä hänet mekossa, suunnittelija Arhur Mendonca sanoi.\n– Hän voisi pukeutua hameeseen ja saappaisiin. Toivoisin, että hän olisi hiukan naisellisempi, Liz Clairbornen luova johtaja Tim Gunn huomautti.\nAsiat tärkeämpiä kuin muoti\nKaikille alankaan ammattilaisille ei Hillary Clintonin ulkonäkö ole tärkeä. Paljon painavampaa on se, millaista politiikkaa presidenttiehdokas ajaa.\n– Olen paljon kiinnostuneempi Hillaryn kannoista asioihin kuin hänen vaatevalinnoistaan, suunnittelija Max Azria sanoi Reutersille.\n– Pitääkö meidän todella keskustella hänen vaatetuksestaan, vain koska hän on nainen? On tärkeämpää kuunnella, mitä hänen suustaan tulee, trendejä ennustavan Stylesight-yhtiön johtaja Jayne Mountford painotti.


Juhlakääretorttu | Myllyn Paras\n45 min, josta valmisteluaika 35 min\nKevään juhlissa ja eritoten Äitienpäivänä toukokuussa on ihana hemmotella juhlittavaa tai äitiä leipomalla mehevä juhlakääretorttu. Sen leipominen onnistunee niin lapsilta kuin isiltäkin.\nMikäli juhlittava pitää suklaasta, taikinasta voi tehdä suklaisen lisäämällä siihen tummaa kaakaojauhetta.\nLeivo torttu valmiiksi jääkaappiin edellisenä iltana. Näin siitä tulee mehevä. Koristele aamulla/ennen juhlia.\nPiristystä kääretorttuun tuovat karkit, esim. ranskalaiset pastillit. Mikäli haluat hieman erikoisemman koristelun, laita päälle syötäviä kukkia ja aivan pieniä koivunlehtien hiirenkorvia (=koivun pienen pieniä lehtiä), jotka ovat myös syötäviä. Huolehdithan että et kerää kukkia ja lehtiä ihan tien vierestä.\n1 tlk maitorahkaa, mascarponejuustoa tai maustamatonta tuorejuustoa (200-250 g)\nvihreää yrttiä, esim. sitruunamelissaa tai koivun pienen pieniä lehtiä\nVatkaa kääretorttupohjaa varten munat vaahdoksi sokerin kanssa. Sekoita hyvään vaahtoon vehnäjauhot, joihin on sekoitettu leivinjauhe.\nKaada taikina voidellulle leivinpaperille uunipellille ja paista 200-asteisen uunin keskitasolla 7-10 min kauniin keltaiseksi. Kumoa kypsä torttu toiselle leivinpaperille, jolle on ripoteltu hieman sokeria. Anna jäähtyä.\nVatkaa täytettä varten kerma vaahdoksi, lisää sekaan rahka tai mascarpone- tai tuorejuusto ja mausta sopiva maku sokereilla.\nOta puolet seoksesta erilleen ja sekoita seokseen karkkirouhe. Sen voit valmistaa itse tai ostaa valmiina. Murskaa itse tehtävää karkkirouhetta varten n. 100 g ranskanpastilleja huhmaressa tai monitoimikoneen tms. myllyllä.\nLevitä torttulevylle ensin hillo tai survos ohueksi kerrokseksi ja sitten päälle kermakarkkiseos. Rullaa kääretortuksi jättäen sauma alaspäin. Kaada loppu rahka- tai tuorejuustoseos tortun päälle ja levitä se kauniisti siihen.\nKäyttäjä Anonymous kirjoitti 20.10.2006 - 18:39\nmaukas kääretorttu :)\nKäyttäjä Anonymous kirjoitti 23.9.2006 - 14:39\nloistava resepti!! ;)


Casa Mimi: helmikuuta 2017\nAurinko ja kauniit kukat saavat minun aina tarttumaan kameraan. Ja kun en ole viime aikoina ehtinyt kotimme sisustuksesta kirjoittaa, niin laitan nyt muutama kuva. Kyllä täällä vielä sisustetaan. Suunnitellaan ja unelmoidaan.\nJa mitä pidemmälle kevät etenee, toivottavasti myös tehdään jotain.\nViime aikoina on maalattu seiniä valkoiseksi, vaihdettu ruokapöytä ja olohuoneen pöytä. Lisätty hieman väriä.\nRuskea pullo pöydällä on Lampe Berger -ilmanpuhdistaja, ihastuin pullon väriin ja muotoon.\nTältä näyttää siis tänää, ihana keväinen valo. Ja Nelson, joka kuumeisesti miettii: lähtisi jo töihin, niin voisin nukkua rauhassa...\nIhania aurinkoisia talvipäivä!\nViime viikon sunnuntaina oli uuden Tallink Megastarin neitsytristeily. Pääsin ilokseni mukaan risteilemään.\nMegastarin tyylikkäästä sisustuksesta on vastannut dSign Vertti Kivi & Co. sekä sisustusunnittelutoimisto Aprocos.\nAsiakkaiden toivomuksesta hyttien määrää on vähennetty ja näin saatu lisää istumapaikkoja ja lukuisia eri tyylisiä ravintoloita ja kahviloita. Laivalta löytyy myös spa-osasto sekä rauhallisempia lounge-tiloja.\nLaivan tyylikkyyden lisäksi ilahduttaa se, että ympäristöystävälliyyteen on panostettu. Megastar kulkee ekologisesti nestekaasulla.\nYksi matkan kohokohdista oli päästä tapaamaan laivan kapteenia ja tutustumaan nykyaikaiseen ohjaamoon. Ruori on kyllä pieni näissä nykyaikaisissa laivoissa. Se on tuo pieni vipu kojelaudan oikeassa reunassa.\nRuokailumahdollisuuksia on monia, á la carte -ravintolasta Burger Kingiin.\nMeidän valintamme oli tällä\nmatkalla Delight Buffet. Ja kun vatsa ei vedeä kaikkea haluaamansa, niin keskityin lähinnä alkuruokiin ja jälkiruokiin.\nShoppailtavaa löytyy kaikille Itämeren suurimmassa ostoskeskuksessa. Pinta-alaa on huimat 2800 m2 ja sieltä löytyy esimerkiksi Kiehl´s -merkin kosmetiikkaa.\nMatka-aika yhteen suuntaan on 2 tuntia. Ja kuten kuvan hymyistä huomaatte, ainakin me Kristallikimaran Minnan kanssa olisimme seilanneet mielellään pidempäänkin.\nKiitos Tallink Megastar ja ihanat 40+ bloggaajakollegat. Aika kului kuin siivillä tässä tyylikkäässä laivassa.


Tässä tutkielmassa perehdytään yrityskiinnityksen käyttökelpoisuuteen vakuutena. Yrityskiinnitys on varsin yleisesti käytössä oleva vakuusmuoto, jossa elinkeinonharjoittaja antaa elinkeinotoimintaansa kuuluvan irtaimen omaisuuden sitoumustensa vakuudeksi. Määrittämällä yrityskiinnityksen vakuusarvo on mahdollista muodostaa käsitys yrityskiinnityksen käyttökelpoisuudesta vakuutena.\nTutkielmassa käsitellään aluksi yrityskiinnityksen juridista luonnetta, yrityskiinnityksen vakuusarvon määräytymiseen vaikuttavia seikkoja sekä pohditaan yrityskiinnityksen tuottaman etuoikeuden parantamisen vaikutuksia. Tutkielman empiirisessä osassa selvitetään konkurssipesien loppukokouspöytäkirjoista koostuvan tutkimusaineiston perusteella yrityskiinnityksen vakuusarvo ja tutkitaan yrityksen ominaisuuksiin liittyvien muuttujien vaikutusta siihen.\nYrityskiinnityksen vakuusarvoon ja siten sen käyttökelpoisuuteen vakuutena voidaan vaikuttaa lainsäädännön keinoin lähinnä kolmella tapaa. Yrityskiinnityksen asemaa velkojien etuoikeusjärjestyksessä voidaan muuttaa tai yrityskiinnityksen piiriin kuuluvan omaisuuden määrää voidaan lisätä. Kolmas, ja luultavasti yksinkertaisimmin toteutettavissa oleva keino on nostaa yrityskiinnityksen tuottamaa etuoikeutta.\nYrityskiinnityksen vakuusarvoa voidaan tutkimustulosten perusteella pitää melko alhaisena, eikä sen käyttäminen yksinomaisena vakuutena ole useinkaan perusteltua. Sen sijaan lisävakuutena se on hyvin käyttökelpoinen. Yrityskiinnityksen tuottaman etuoikeuden parantamisella olisi selkeä positiivinen vaikutus yrityskiinnityksen vakuusarvoon. Tämä helpottaisi myös yritysten lainansaantimahdollisuuksia.\nAsiasanat:yrityskiinnitys, vakuusarvo, konkurssi


Vastine Timo Korhoselle | Raimo Piirainen\n(KS 1.5. Sotkamo) Arvostamani keskustapoliitikko Timo Korhonen oli arvostellut Sotkamossa pitämässään puheessa SDP:n oppositiopolitiikkaa ja nostanut työllisyyden paremman kehityksen nykyisen hallituksen aikaansaannoksi. Timo, kevätjäät ovat hauraita, joten älä mene heikoille jäille.\nOrastava työllisyyden kehitys oli nähtävissä jo vuosien 2014 -2015 aikana, mikä johtui Euroopan ja etenkin Saksan talouden vahvistumisena sekä koko maailmantalouden kehityksenä. Näin viennin kehitys näkyi myös Suomen taloudessa.\nTämän vuoden maaliskuun lopussa oli työttömiä työnhakijoita 454 007 ihmistä, jotka halusivat töihin avoimille työmarkkinoille. Kokoaikaisten työpaikkojen määrä ei ole lisääntynyt, aktiivimallin aikaan saamat pätkät ovat lisänneet pätkien määrää. Kainuussa työllisyysaste ei ole noussut, vaikka työttömien määrä on laskenut. Syynä on eläköityminen ja muutto työn perässä muualle.\nSipilän hallituksen tavoite heti vaalien jälkeen oli yhteiskuntasopimuksen aikaansaaminen, millä oli tarkoitus parantaa kilpailukykyä. Sipilän hallitus kävi vahvasti palkansaajien perusoikeuksien kimppuun, kun työmarkkinajärjestöt eivät tähän suostuneet, Sipilän hallitus uhkasi pakkolailla. Listalla oli seuraavat asiat: arkipyhät työpäiviksi, loppiainen ja helatorstai palkattomiksi vapaapäiviksi vuosityöaikaa lyhentämättä, sairauslomapalkan leikkaus, ylityökorvausten puolittaminen, sunnuntaikorvauksen alentaminen 100%–> 75%, lomien lyhennys 30 päivään julkisella sektorilla jne.\nUhkailun tuloksena työmarkkinajärjestöt sopivat keskenään (Kiky:n) ”kilpailukykyä parantava sopimus”, jolla ei ole ollut vaikutusta kilpailukyvyn parantumiseen. Päinvastoin se on leikannut ostovoimaa julkisen sektorin matalapalkka-alalta, viemällä 30% lomarahasta. SDP ei ole ollut osapuolena sopimassa Kikyä, joten sekään väittämä ei pidä paikkaansa. Aktiivimalli sen sijaan on saanut aikaan kaaoksen TE-toimistoissa, Kelalla ja yrityksissä. Hallituksen leikkauksilla haettiin pitkäaikaisia vaikutuksia kilpailukykyyn. Talouden mittaristot ennustavat jo tulevalle vuodelle talouden taantumaa ja Sipilän hallituksen toimenpiteet syventävät sitä entisestään.\nHaluaako Sipilän hallitus todella jäädä historiaan palkansaajan tappolinjallaan. Sen teot työelämään jäävät näkymään pitkään. Pakkolaeilla uhkailun, lomarahaleikkausten, aktiivimallin, vuorotteluvapaaleikkauksen, työvoimapoliittisen koulutuksen romahduttamisen, koeajan pidennyksen, työttömyysturvan leikkausten, karenssien pidentämisen ja takaisinottovelvollisuuden lyhentämisellä hallitus on onnistunut luomaan työmarkkinoille pelon ilmapiirin. Jossa pöytää pyyhitään Suomen työelämälainsäädännön periaatteella – joka tähän asti on perustunut heikoimmassa asemassa olevan suojaan.


Mökki / Rantasauna, Mökit ja loma-asunnot,...\nMökki / Rantasauna\nIlmoitustyyppi: Myydään Ilmoitus jätetty: 18 heinäkuuta 18:33\nHuoneita: 4 Pinta-ala: 73 m²\nMyynnissä viihtyisä saaripaikka Kaavilla vain 180 metrin päässä mantereesta. 1,9 ha tontti, jolla kaksi hirsimökkiä ja talousrakennukset. Sähköt ja vesiosuuskunnan vesiliittymä. Isompi, ympärivuotiseen käyttöön soveltuva 73 m2 mökki rakennettu v.1996, ja käsittää olohuoneen, keittiön, 2mh, wc:n, suihkutilan ja saunan. Lisäksi puulämmitteinen rantasauna ja saunatupa pienemmässä 27m2 v.1982 rakennetussa mökissä. Rakennukset puu-/sähkölämmitteiset. Kiinteistöt hyvin hoidettuja ja mökin hirret pintakäsitelty ulkoa kolme vuotta sitten. Pienellä sisustamisella saat mieleiseksi. Kohde myydään kaikkine irtaimistoineen. Vene sisältyy kauppaan. Lisäksi autotallipaikka mantereella.\nMökki on nikkaroijan unelma varastoineen. Polttopuuta on runsaasti ja nekin sisältyvät kauppaan. Mökillä erinomaiset eräharrastus-, kalastusmahdollisuudet ja Vaikkojoen kalastusalueet lähettyvillä. Kaavin kirkonkylä palveluineen alle 10 km.\nSoittele, niin annamme mielellämme lisätietoja ja järjestämme tarvittaessa näytön. T. Jari & Kati


Sokos Hotels Tallinn uutiset 1/2020 - SSS-Radio\nKirjoittanut sss-radio 30. tammikuu 2020\nE-TYPE CAFÉ AMIGOSSA 6. MAALISKUUTA\nUpean 25-vuotisjuhlavuotemme aikana tuomme jälleen Amigon lavalle menestyneitä ja suosittuja ulkomaisia tähtiesiintyjiä. Heti 6. maaliskuuta yleisön villitsee ruotsalainen rytmikone E-TYPE!\nVIETÄ MERKKIPÄIVÄÄSI ARVOKKAASTI – CRÈME DE LA CRÈME\nKevään korvalla on aina luvassa paljon merkkipäiviä: ystävänpäivä, Viron itsenäisyyspäivä, naistenpäivä ja lisäksi vielä lukematon määrä syntymäpäiviä, joita on tunnetusti keväällä runsaasti. Jotkin merkkipäivät ansaitsevat aivan erityistä huomiota, ja juuri tällaisiin hetkiin sopii Viron tanssiagentuurin revyyteatteri Starlight Cabaret’n revyyesitys Crème de la Crème. Syyskaudella esitykseen ei enää saanut lippuja, mutta ennen ensi syyskautta on nyt uusi mahdollisuus nähdä esitys.\nOMA JUHLASI AMARILLOSSA\nVälillä tarvitsee hieman yksityisyyttä keskellä melua ja vilinää. Kun luvassa on tärkeä illallinen, tilaisuus tai seminaari. Ja haluat heijastaa seinälle materiaaleja tai valita teemaan sopivan taustamusiikin\nVuoden alku on aina ihanteellista aikaa aloittaa jotakin uutta ja paras aika suunnitella työkavereiden kanssa innostavia ja iloisia hetkiä, aloittaa yhdessä puhtaalta pöydältä ja kerätä innoittavia ajatuksia tulevaa varten.\nKALEV SPAN VESIPUISTON TARJOUS S-CARDIN HALTIJOILLE\nTalvi ja vesinautinnot ovat aina kuuluneet yhteen. Viru ei ole kylpylähotelli, mutta se ei tarkoita, etteikö hotelli Virussa majoittuessa voisi nauttia kylpyläelämyksistä, sillä hyvä naapurimme Kalev Spa on yksi Pohjois-Viron suurimmista vesipuistoista. Uimahallina aloittaneella Kalev Spalla on pitkä ja arvokas historia, ja tähän päivään mennessä siitä on kehittynyt monipuolinen vesipuisto, joka tarjoaa sauna- ja vesinautintoja kaikenikäisille ja hyvinkin erilaisia asioita arvostaville vierailijoille.\nTALLINNAN VANHANKAUPUNGIN PRISMASSA KESKUSTAN EDULLISIN OSTOSKORI\nTallinnan vanhankaupungin Prisma todistaa, että myös keskustassa on mahdollista tarjota edullisia hintoja. Postimees-lehden kuluttajaportaalin eli Tarbija24.postimees.ee:n tutkimuksen perusteella keskustan kaupoista edullisimman ostoskorin tarjoaa vanhankaupungin Prisma-supermarket.


Aika hieno! Kyllä tuo preerian musiikissa palvelee täysin. Rumpali toi myös oman hyvän jälkensä tuohon.\nNoniin, teema käy ainakin ensitahdeista selväksi, jos ei jo biisin nimestä. Äänimaailma tasoa peltipurkki, mikä hieman verottaa kuuntelunautintoa. Panorointia voisi ainakin harrastaa enemmän. Tulisiko tässä peräti monona kaikki.\nHyvin on saatu länkkäriteema aikaiseksi. Koppotikoppoti.\nSepäs oli hyvä. Mitä tähän muuta osaa sanoa? Se oli HYVÄ!\nHauskaa länkkärityylistä huumori instrumentaalia, huumori paista tästä hienosti ja saa hyvälle tuulelle. Vuorenvarmasti myös tekijöillä on ollut hauskaa. Tasapainoista ja toimivaa. Lyriikka mukaan niin pääsee täysiin oikeuksiinsa.\nkyllä nimi on aivan oikea kappaleelle... nyt ratsuineen ja revolvereineeen matkaan!! tää on joteski todella hieno:)\nBullHill mja 10.03.2008\nHyvä western soundtrack hienosti soitettuna. mukavasti laukkaava rytmi. Kelpo soundeilla tehtyä länkkäritunnelmaa\nJussi Huhtala 09.03.2007\nhienosti toteutettu western veisu! Rummut olivat mitä mainioimmat, eipä moitteen sijaa.\nKaru äänimaailma sopii hienosti biisin tyyliin.\nTäytyykin lähteä makuuniin vuokraamaan kourallinen dynamiittia ja fiilistellä inauksen=)\nAhaa, kundit on joskus kuunnellu Telestar nimistä biisiä. Valitettavasti en tykästynyt noihin soundi puolen ongelmiin. Muutenhan biisi olisi voinut olla vaikka mitä. Idea vaatii vielä kehittelyä.\nErämaa on karu paikka ja sen armoton tunnelma on vangittu hyvin tuohon melodiaan, aivan kuten biisin esikuva osasi sen tehdä. Syntikkasoundit hieman söivät intoani (tosin urkusoundi oli hyvä), mutta biisin muut ansiot pelastivat sen mikä soundimaailmassa hävittiin.\nMorriconen ja muiden mainittujen lisäksi mulla itselläni tuli tästä mieleen varhainen Leevi And The Leavings -instrumentaali "Kolmen Dollarin Tähden".\njos noin huonosti olisi asiat, yrittäisin minäkin tekijät löytää. ville leinonen&valumon ja dirty harryn risteytys tämä minusta oli. ihanhan ihana lännenhölkkä!\nEi tämä nyt aivan Morricone tason länkkäriveto ollut, mutta mukavia mielikuvia toi mukanaan. Melankolinen urku oli mukavan kuuloinen.\nEksyin tänne tuon foorumiketjun kautta jos kannustetaan kertomaan omasta biisistä.\nMorriconea hyvin haettu ja tulee mieleen Tarantinon leffojen musiikitkin, ei paha :P Soundit sopii hyvin biisiin ja teemaan, mutta jotain lisäkoukkua olisi kaivannut.. Ei mitään laulua tai sellasta, mutta monimuotoisempaa saksofonikuviota ehkä, kenties repäisevä foni-soolo? Ilmota jos on tulossa.\nKyllä tämä preerioille vie aika vahvasti. Rummuissa muuten kivat soundit mutta "patarumpuihin" kaipais vielä lisää kuminaa ja kaikua - avointa sointia. Syntikka heittää ilmoille hienoja soundeja ja melodioita. Välillä sille kuitenkin kaipaisi kaveria joka tuplaisi tai varioisi teemaa. Ja hyvin pysyy homma kasassa, vaikka olet ilmeisesti kaiken soittanut itse. Tiedän kuinka rasittavaa se voi joskus olla.\nAihepiiriinhän tää sopii aivan mainiosti, jos tuosta esittelytekstistä ottaa paljon vaikutteita koittaessaan kommentoida tätä tekelettä. Länkkäri mikä länkkäri.\nVanhahtava tyyli. Äänenlaatu voisi olla parempi, mutta toisaalta se saattaisi sitten viedä osan tunnelmasta. Länkkäreistä nyt ei yleensä kaikkein modernimpia fiiliksiä ilmoille pamahtele.\nEhkä hieman liian humpahtavaa tämän ratsastajan mieleen, mutta olihan tämä hauska pariin otteeseen kuunnella. Ei tehnyt pahaa missään vaiheessa. Aina tää ne teiniradiokanavien uusimmat listahitit voittaa. :D\nPituus on ihan toimiva tän tyylilajin kappaleelle. Ei koiteta väkisin venyttää ideaa liiallisuuksiin, mikä usein pilaa monta ns. keskivertoa musiikkiteosta.\nhalki preerian... wild west todellakin..tää kävis johonkin lännen elokuvaan alku tunnariksi...\neikun amerikkaan hollywoodiin uutta elokuvaa tekee =)...\nkässäri on sulla jo valmis alku tunnari hyvä ja hollywoodiin isojen herrojen puheille...\nErittäin onnistunut pastissi, jossa on haettu tunnelma oikeaoppisesti kohdallaan. Soitinvalinnoissaan sovitus on kuin sähkökitaratonta surffia aavistuksella agenttimeininkiä.\ntästä biisistä tuli tosi hjyvä fviivis.. pystyin kulemaan melkein hepojen hörinän ja kavioiden kopinan..\nihan länkkärifiiliksethän siitä irtosi. Ja länkkärit on kovia jätkiä! ja inkkarit!\nTässä on tosiaan sellaista puhelinlangat laulaa ja taivaalla loistaa kuu -meininkiä. Soundit ovat aika kolkot ja suttuiset, miksausta ja equtusta voisi vielä hieman hioa. Kokonaisuus kuulostaa aika vanhanaikaiselta ja vuosien takaa tulvivalta, mikä mielestäni toimii tosi hyvin. Tässä on sellaista preeriahenkeä kyllä vahvasti.\nHehee, Morricone lives! Komeastihan tämä nelistää, vaikka tuosta syntsapasuunasta (vai mikä tuuba lienee?) en ihan haltioissani olekaan. Joo, eipä tähän mitään lisäämistä ole meikäläisellä, muuta kuin että toimii. Ride on!\nHmm... Länkkärimusaa? Tällaista ei olekaan vielä tullut vastaani Mikserissä. Mielenkiintoista. Saundit ovat asiallisen karut ja retrohenkiset - tulee ihan mieleen vanhat spagettiwesternit ja Ennio Morricone. Joltain hyvin vanhalta tämä siis kuulostaa saundimaailmaltaan.\nTaitavasti tehty soundtrack. Tässä tulee oikeasti heti mieleen ratsastuskohtaus villistä lännestä. Sopisi hyvin johonkin elokuvaan tai TV-sarjaan. Soundit kunnossa, tuotanto kunnossa, biisi kunnossa. Hyvä.\nläpsyttelyä joo, onhan tässä vähän tällaista länkkärikostofiilistä havaittavissa. Jotenkin tämä kuitenkin jäi vähän vaisuksi, ei ota kunnolal otteeseen.\nPerinteinen Morricone-henkinen länkkäribiisi. Soundit tarpeeksi rupiset.\nIhan ok:n kuuloista meininkiä, ehkä toi soundipolitiikka ei aivan ole osunut nappiin, mutta kelpo meininkiä anyway!\nKoppotikoppoti. Toki olet keksinyt tuon rytmiikan westernien henkeen.\nMutta toteutus ei ole sävellyksenä juurikaan mielenkiintoinen, eikä soundit tai soittaminen myöskään häikäise.\nAlku kuin B-luokan Bonanzasta. Genren mukaista musisointia kehnohkoilla soundeilla. Melodia voisi teemaan nähden olla dramaattisempikin.\nVoi tsiisas mitä visiointia tässä on ollut. Tässä ompi hieno camp -leffa meininki josta diggailen. Surffikitarat olisivat heittäneet mällit housuun. Jos joskus olen kuullut Secret Chief's 3 -orkesteria niin tässä on kyllä hiukka samaa meininkiä.\nei mun tyyliin sopivaa mut varmaan jollekkin ihan ok...mut ei mitään vikaa mun mielestä...ehkä vika on kuunteliassa....\nKitara ainakin lähti laukkaamaan Apassien perään... Tunnelmat on puhdasta preeriaa! Hubaa. Hitto kun soundit vetää tumppuiseksi. Muuten hauska fiilistely.\naika omaperänen..itse en tykännyt...--ois kyl ollu hyvä jos jotain lauluu ois ollu...\nKyllä, kunnon länkkäriralli! Tämmösiä ei paljon tehä, mistä heti propsit. Hienosti on soitettu ja tekee heti mieli lähteä ratsastamaan. Torvi on kivan kuulonen, ois voinu olla enemmän esillä. Ja sit joku länkkäri laulu tohon päälle vielä. Niin siinähän on sit tunnari seuraavaan Clint Eastwood leffaan.\nTommy Loose 12.12.2005\nHienoa tunnelmaa preerioilta. Meininki kuin biisissä pikajuna meksikon. Todella letkeetä!!\nTämähän on lähes Kill Billiä. Ihan mukava kuulla tämmöistä Ennio Morriconen hengessä menevää remputusta mikserissä, odottelin niitä intiaanihuutoja (tai jotain muuta vastaavaa), olisi saanut paremman otteen biisistä (siis jos olisi vielä saanut jotain ihmisääntä instrumentiksi)\nTämä oli uljasta! Hitsi, ihan karvat nousee pystyyn, jalka alkaa takomaan tahtia! Kovin tunne-elämys mikserissä tähän asti! Hienolta kuulostaa, hienosti soitettu, mahtavat saundit ja kaikki.\nTämä oli vallan hupaisa yllätys. Tuli mieleen ne länkkärit joita joskus kauan sitten tuli lauantai-iltaisin... Eli tämä oli flashback lapsuuteen.\nTässä kunnioitettiin perinteitä aika vahvasti. Tämän tyyppisessä musiikissa se on hyvä asia. Kyllä tätä kuunnellessa näki autiomaan kangastuksineen.


Lihisbingo: maaliskuuta 2011\nKäykää osallistumassa veeun arvontaan, kuun loppuun asti aikaa! :) Hienot palkinnot! :)\nLähettänyt Mawwi klo 23.38 Ei kommentteja:\n"Jos joku murhaajakin voi tehdä parannuksen, niin miksei joku homokin?"\nEheytetään ja käännytetään homot ja kaikki vähänkin vinokkaat.\nIhan kuin homoseksuaalit ja muut seksuaalivähemmistöihin kuuluvat tuputtaisivat omaa seksuaalisuuttaan. Älkää alistuko! Älkää menkö ryhmäpaineiden mukana! Olkaa kaikki vittu heteroita! Kuunnelkaa Raamattua, älkää omaa sydäntänne tai varsinkaan niitä omia tunteita. Niin just. Jos se tuputtaminen ja ryhmäpaineen mukana meneminen on pahasta, niin mitäs tämä sitten on?\nJotenkin menee nää jutut nykyään ihan yli hilseen, kun näihin seksuaalivähemmistöihin on tottunut ihan arkipäivässä. Joka päivä kuitenkin minäkin olen tekemisissä ja vuorovaikutuksessa jonkun sellaisen kanssa, joka ei ole hetero. Ai katos, olen itsenikin kanssa joka päivä! Seuraa sydäntäsi äläkä jotain kirjaa tai valtavirtaa. Näinhän sen pitäisi mennä molemmin puolin!\nNäin kertoo nuotta.com yllämainitussa linkissä. Tuota noin... Jos kehotetaan olemaan alistumatta yhteiskunnalliseen painostukseen, niin mitä tämä sitten on?\nSetan puheenjohtaja Outi Hannula kommentoi kampanjaa:\nNäinä aikoina tuntuu, että tämä video on juuri sellainen viesti, jota ei haluasi nuorille kohdennettavan. Nuoret tarvitsevat myönteistä viestiä, sellaista viestiä, että voi elää onnellista ja täysipainoista elämää homona. Kampanja voi olla vahingollinen nuorille, varsinkin sellaisille jotka ovat kristillisissä piireissä.\nAivan. Jos itse kulkisin kristillisissä piireissä, minua varmasti ahdistaisi tällainen kampanja - olet vääränlainen, muutu. Se ahdistaisi varmasti aivan hirvittävästi. Ja olen melko varma, että kun kerran minä en ole sellaisessa tilanteessa, niin varmasti monet muut ovat. Kun nuoren mielessä myllertää jo valmiiksi, niin mitä tämä sitten saa aikaan? Ei mitään hyvää.\nTommi Laitio, "Kaikki muuttuu paremmaksi" -kirjan toimittanut tutkija, jatkoi lisäksi näin:\nKampanjan argumentaatio ei seuraa minkäänlaisia logiikan sääntöjä. Siinä yritetään ruokkia sellaista ajatusta, että yhteiskunta painostaisi nuoria homoseksuaalisuuteen. Käytetään argumenttina vapautta valita, mutta halutaan kuitenkin rajata lasten ja nuorten valinnanvapautta.\nJep. Itse en ainakaan ole huomannut, että homoiksi yritettäisiin käännyttää. Sitä kyllä, että sanotaan että saat olla homo ja se on jees.\nArkkipiispa Kari Mäkinen painottaa HS:n nettisivuilla, ettei kampanja ole kirkon järjestämässä, vaikka siinä ovatkin mukana Suomen Luterilainen Evankeliumiyhdistys ja Suomen Evankelisluterilainen Kansanlähetys, jotka ovat kirkon kansainvälisen työn järjestöjä.\nTähän hetkeen mennessä tänään kirkosta on silti eronnut 196 203 ihmistä, kun esimerkiksi toissapäivänä koko päivän lukema oli 47. Taas tästä varmaan tulee jotain hälinää siitä, että tyhmiä ovat jotka eroavat, koska silloin eivät voi vaikuttaa kirkon toimintaan. Edelleenkin kuitenkin luulen, että valtaosa näistä on niitä jotka eivät edes usko Jumalaan tai halua seurata Jeesusta, eivätkä halua noudattaa tai ole koskaan juurikaan noudattaneet Raamatun oppeja.\nHuhhuh. Palaan asiaan, luulen näin. Kappas, luku on noussut 208:n.\nPs 23.3. klo 0:04\neilisen aikana niitä kirkosta eroajia oli näemmä 502.\nLähettänyt Mawwi klo 18.09 Ei kommentteja:\nTunnisteet: bi, homo, kirkko, seksuaalivähemmistö\nLähettänyt Mawwi klo 8.58 Ei kommentteja:\nPidin pippalot hiukan myöhään, mutta ei se mitään. Tärkeintä oli kuitenkin, että sain tärkeät tyttöset tänne! ♥ Kiitti kimulit, oli huisin mukavaa.\nJa tulipahan sekin koettua, että baarissa saa jonkun kaljat vahingossa päälle. No ei se mitään, mekko pesuun ja elämä jatkuu. Tanssiminen oli kivaa. ...Kai minä tanssin?\nTykkään teistä! ♥\nLähettänyt Mawwi klo 11.58 Ei kommentteja:\nOli hienot 3 vuotta, mutta 'Nothing lasts forever'. Sattuipas sopivasti että Maroon 5:n kyseinen kipale soi tuossa taustalla juuri nyt.\nJa totisesti en halua, että kukaan luulee, että eräs ulkopuolinen henkilö on ainoa/suurin syy tähän. Tiedän, että se olisi mennyt näin ilmankin häntä. Jos toiveet ja halut elämässä ovat niin suuresti erilaiset, eikä kumpikaan pysty tekemään toista enää onnelliseksi, niin onko siinä enää järkeä?\nSurettaa, mutta elämä jatkuu.\nLähettänyt Mawwi klo 11.55 Ei kommentteja:\nLähettänyt Mawwi klo 1.25 2 kommenttia:\nKeksinpäs sitten taas muokkailla ihanasti paintilla jotain uutta ulkoasuun. Aiemmin päivällä (illalla) löysin taustan, ja nyt tuohon ylätunnisteeseen sain taiteiltua noinkin ihkupihkun jutskan. Pääosassa jälleen kerran minä, kukas muukaan. No on sinne sentään Elsa, Mikki ja Nipakin päässeet, hih. Ja hienot paintpiirrokset. Aws.\nJa sateenkaari? Joo. Sain idean tuosta taustasta. Feeling gay or smthng?\nNo iloisia ollaan ainakin huomisesta! Jee!\nLähettänyt Mawwi klo 0.56 Ei kommentteja:\nHei, tänään shoppailin ihan niin että sitä voisi sanoa jopa shoppailuksi! Täytyyhän sitä silloin tällöin hankkia itsellen jotain mukavaa, enkä kyllä nytkään mielestäni mitään turhaa ostanut..! Kyllä nuo kaikki ihan käyttöön tulevat, en minä turhia juttuja osaa shoppailla. Ja vaikka tuli noita ostoksia tehtyä, niin ei nyt ihan niin paljon rahaa edes mennyt. En edes shoppaile mitään niin usein, että ei se haittaa vaikka silloin tällöin vähän enemmän ostaisikin.\nEnsiksi kävin Nastolan Seppälässä - äiti kävi parturissa, joten menin sinne sitten tutkailemaan. Mielessä pyöri jo valmiiksi huomisen glamour-teemaiset opiskelijabileet, ja vaikka jo olin periaatteessa mekon varastosta valinnut, niin kyllä ajattelin katsella jotain muutakin mekkoa. No löysinhän minä varteenotettavan vastuksen tälle mekolle!\nAlkuperäinen hinta 29,95e, nyt 7,00e. Ja no... Koko 146/Xs, mutta kun ei isompaakaan löytynyt, niin kokeilin tätä! Ajattelin kyllä että turha toivo, varsinkin siinä vaiheessa kun vetoketju piti vetää kiinni, mutta... Se meni! Ja vaikka tuo mekko korostaakin nyt sitä, että olen lauta, mutta ei se mittään. Tällä mennään, katsellaan vielä huomenna makutuomarin kanssa.\n...Mahtoikohan tämä mekko olla syy siihen, että kassaneiti sanoi jotain tyyliin "Ja semmoisia askartelujuttuja löytyi", kun meikkejäkin ostin. Nyt vasta huomasin, että mekon merkki on "Lil missy - girls with attitude".\nAi hitsi, oli tarkoitus muoksia tuota, mutta ei se mitään. Jalassa on sitten GT:stä ostetut kultaiset ihkupihkut sukkikset, jesh. 12,90 -> 2,90.\nSiinä vielä mekkoa.\nSiinä sitten meikkiostokset Seppälästä.\nWet n wild: Wild shine: Night Prowl\n6 paria pyöreitä korviksia, ihan sööttejä. 4,95 -> 2,50.\nModels own irtoripset eurolla. Laitanpa nuo sitten bileisiin - joko huomenna tai viikonloppuna synttäribileisiin. Saa nähdä mitä tulee, en ole ikinä laittanut irtoripsiä... :D Nuo on hauskan värikkäät, ja pieniä paljettejakin on.\nModels ownin eyelinerit vielä. Kultainen ja hopea, olisi siellä ollut vielä sinistä ja vihreää ainakin... Mutta noita tulee ainakin käytettyä, en olisi niistä muista ollut varma. Euron kipale.\nSitten lähdettiin Lahteen, ja ensiksi suuntasin Anttilaan.\nEn muistanut että lähdin sieltä hakemaan Rimmelin Fruities-kynsilakkoja, joten tartuin Schwartzkopfin tarjoukseen - kolme hiustuotetta, kaupanpäälle minisuoristusrauta. Joulun alla parturi kauppasi minulle minisuoristusrautaa, mutta en ostanut. Nyt kun oli tuollainen mukava tarjous, niin kyllähän siihen sitten täytyi tarttua.\nOstin sitten got2b-tuotteita: muotovaahdon, ....no nyt en muista tuon keskimmäisen tuotteen nimeä suomeksi. No kuitenkin, se mitä suihkitaan hiuksiin ennen kuin aletaan kuumalla raudalla mitään väkertämään. Lämpösuoja? Jotain sinne päin. Ja kolmanneksi valitsin oikein sparklingin hiuskiinteen. Nasu tahtoi mukaan kuvaan, se oli niin pinkki.\nJokainen tuote 5,95-6,95.\nJa vielä se suoristusrauta...\nPitäisi vielä oppia käyttämään sitä.\nKicksiinkin piti päästä. Vielä tämän päivän oli voimassa alennuskuponki, jolla sain -15% koko ostoksesta.\nMukaan lähtivät Dependin tavallinen kultaglitterlakka nr 045 ja punainen Cracked effect -graffittilakka. Molemmat 3,90e.\nSitten sokkarille alelaareja tonkimaan! Huomisia glamourpileitä ajatellen ostin punaisen GOSHin huulipunan Hot'n sweet, 4,95, ei aavistustakaan mitä se normaalisti maksaa. Enemmän.\nSaa nähdä tuleeko tuota käytettyä, en normaalisti käytä huulipunaa, siksi sellainen pitikin ostaa. :D\nJa siinä kaikki sokkarilta ostetut. Vasemmalla edellä esitelty huulipuna, sitten pari lakkaa ja luomivärisivellin.\nGOSH, 564 Golden dragon, 8,50->4,25. Pakkohan se oli mukaan ottaa. Oli siellä muitakin kivoja sävyjä, mutta en viitsinyt hamstrata muita.\nOPIn Yodel on my cell, 16.20->8,10. Oli ihan pakko. Näitäkin olisi ollut useampia värejä, mutta tämä nyt vei voiton. Oon nyt sit vissiin tr00 kynsibloggari kun hankin ekan OPIn lakkani. No ei.\nKotimatkalla poikettiin vielä Robinhoodissa, kun muistin että tämä piti hankkia. Eli siis Rimmelin Fruities-lakka, Strawberry fizz.\nKoskahan näitä kaikkia ehtii kokeilla?\nLähettänyt Mawwi klo 18.29 2 kommenttia:\nTunnisteet: korut, kynsilakat, meikit, opiskelijabileet, shoppailu, vaatteet\nOkei, tästä ei pitänyt tulla Elsa-blogia, mut kun Elsa! ♥ Se on vaan niin söppänä pikkuneiti. Awww. On jännää olla täti.\nEilen sain pikkurinsessan ekaa kertaa syliin asti, ja itse asiassa ekaa kertaa ikinä taisin pitää vauvaa sylissä. Awws.\nJa tänään tulivat koko perheen voimin mummulassa käymään. :) On kyllä niin suloinen tuhisija, hyvinpä se näyttää nukkuvan. Odottelen jo innolla, että pääsen hoitamaan pikkuista :D\nMikilläkin riitti ihmeteltävää - mikä on tuo pieni olento, joka ääntelee pienellä äänellään?\nLähettänyt Mawwi klo 20.19 Ei kommentteja:\nTunnisteet: Elsa, täti, vauva


Eläkeläisen ryöstäneille haulikkomiehille vankeutta - Rikos - Uutiset - MTV.fi\nJulkaistu 25.06.2007 18:44\nLiikuntarajoitteisen hausjärveläismiehen kotiin tunkeutuneet ja tätä haulikolla uhanneet miehet on tuomittu tuntuviin vankeusrangaistuksiin.Riihimäen käräjäoikeus langetti kaksikolle maanantaina noin neljän vuoden pituiset vankeustuomiot. Tuomiot tulivat törkeän ryöstön ohella muistakin rikoksista. Marko Mikael Partanen ja Janne Antero Pantila (entinen Korkkanen) kiistivät olleensa tapahtumapaikalla.\nKommandopipoihin sonnustautuneet miehet tunkeutuivat eläkeläisen asuntoon keskellä yötä syyskuussa ja uhkasivat nukkumassa ollutta isäntää katkaistulla haulikolla. Päästyään sisään ryöstäjät sitoivat uhrin ilmastointiteipillä ja vaativat häntä paljastamaan pankkikorttinsa tunnusluvun. Tämän jälkeen toinen miehistä poistui automaatille ja toinen jäi penkomaan asuntoa.Kaksikko sai saaliikseen pankkiautomaatilta nostamiensa 300 euron lisäksi yli sata euroa asunnossa ollutta käteistä, digisovittimen, matkapuhelimen ja tupakkaa. Osa omaisuudesta löytyi myöhemmin toisen tuomitun hallusta.Mies pääsi itse irti siteistä ja soitti apuaEläkeläisen mukaan ryöstäjät olivat lähtiessään sanoneet soittavansa tunnin kuluttua poliisit vapauttamaan hänet. 65-vuotias mies pääsi kuitenkin itse irti siteistä ja hälytti apua naapurista.Teletunnistetietojen mukaan Partasen ja Pantilan käytössä olleet puhelinliittymät paikantuivat ryöstöyönä ja aamulla Hausjärven ja Oitin tukiasemiin. Lisäksi muun muassa todistajat kertoivat miesten suunnitelleen ryöstöä jo edellisenä iltana. Kylällä oli liikkunut huhu, jonka mukaan eläkeläisellä olisi runsaasti rahaa.Poliisi otti toisen miehen ja tämän seuralaisen kiinni aamulla aseman läheisyydestä. Kiinnioton yhteydessä löytyi osa eläkeläisen omaisuudesta ja pian tämän jälkeen katkaistu haulikko pusikosta. Toinen mies otettiin kiinni myöhemmin.Teo: Toinen miehistä erittäin vaarallinenKäräjäoikeus määräsi Pantilan suorittamaan koko rangaistuksensa vankilassa, kuten kihlakunnansyyttäjä Kaisa Hallenberg-Roine vaati. Käytännössä mies voi anoa pääsyä ehdonalaiseen vapauteen kärsittyään rangaistuksestaan viisi kuudesosaa.Edellytyksenä ehdonalaiseen pääsylle on, ettei miestä pidetä enää Terveydenhuollon oikeusturvakeskuksen lausunnon mukaisesti erittäin vaarallisena ihmisten hengelle, terveydelle tai vapaudelle.Molemmilla miehillä on taustallaan mittava rikoshistoria. Pantila on syyllistynyt kymmenen viime vuoden aikana muun muassa törkeään ryöstöön, törkeään pahoinpitelyyn ja tapon yritykseen. Myös Partasella on kertynyt rikoksia lyhyin väliajoin.\nNainen vangittiin avopuolisonsa puukotuksesta epäiltynä Mies kuoli henkilöauton suistuttua tieltä Mäntyharjussa Uusimmat uutisvideot


Parempia kuljetusseteleitä valtakunnan asukkaille - Kotimaisten kielten keskus\nParaikaa käynnissä olevassa Virkakielikampanjassa on pyydetty ilmiantamaan onnistumistarinoita virkakielen parantamisesta. Tarinoita saa lähettää syyskuun 9. päivään asti. Voisikohan niitä löytyä jo 1700-luvulta?\nSelailen vanhoja asetuksia. Tässäpä yksi lupaavalta kuulostava otsikko vuodelta 1748:\nCuning[alli]:sen Maij[este]:tin Armollinen Julistus, Nijden formularein parandamisesta, cuin Banco Transporti eli Culjetus-Sedeleinä tulee tästälähin pitämään.\nMutta voi surku. Kun julistustekstiä ryhtyy lukemaan, käy nopeasti selville, että puheena olevat formuläärit eivät olleet nyky-ymmärryksen mukaisia kaavakkeita eivätkä lomakkeita vaan – aivan niin kuin otsikossakin sanotaan – kuljetusseteleitä. Siis uutta paperirahaa, jota oli varmasti kätevämpi kuljettaa kuin aiemmin käytettyjä julmetun painavia kupariplootuja.\nPettymyksestä huolimatta julistusteksti tempaa mukaansa, vaikka asiayhteyden ymmärtämiseksi täytyy hakea vähän lisätietoa Erkki Pihkalan kirjasta Suomalaiset maailmantaloudessa keskiajalta EU-Suomeen. Sen mukaan seteliraha oli alkanut yleistyä Ruotsissa 1720-luvulta lähtien. Aluksi oli käytetty säätyjen pankin vaihteleville summille asettamia siirtoseteleitä – oikeastaan talletuskuitteja – mutta vuodesta 1743 lähtien niiden rinnalla oli alettu käyttää myös kiinteäarvoisia siirtoseteleitä. Seteleiden katteena oli pääasiassa pankin kupariplootuvaranto.\nPalaan julistustekstiin. Vuonna 1748 kuljetussetelit olivat siis jo käytössä, mutta edellisillä valtiopäivillä useat suomalaiset valtiopäivämiehet olivat jättäneet valituksia, joiden takia säädyt pitivät tarpeellisena antaa ”summan nijsä wähemmisä Banco Transporti-Sedeleisä myöskin Suomenkielen prändättä”. Ilmeisesti suomalaiset olivat epäilleet siihen asti käytettyjen ruotsinkielisten seteleiden arvoa: mahtoivatko moiset paperinpalat olla minkään arvoisia, kun ei niissä edes lukenut rahan arvoa selvällä suomella?\nKun ”nijden wähembien Sedelein” arvo oli määrä painattaa seteleihin myös suomeksi, lukutaitoiset suomalaiset saivat varmemmaksi vakuudeksi mahdollisuuden todeta omin silmin, mitä rahoja heille oikein tarjoteltiin. Suuriarvoisimmissa seteleissä suomenkielinen teksti olisi ollut turha; jos suomalainen oli sellaisessa asemassa, että käsitteli suurempia seteleitä, hän myös osasi varmasti ruotsia.\nSamassa yhteydessä päätettiin toisestakin uudistuksesta. Se ei palvellut pelkästään suomalaisia vaan kaikkia setelirahan käyttäjiä Ruotsin valtakunnassa. Jotta setelit olisi helppo erottaa muista painotuotteista, säädyt päättivät painattaa ”yhden oman, ja caikista muista tawallisista Pränttämisen muodoista erinäisen Präntin, ja toiset suuremmat ja selwemmät Cruunut” kuin siihen asti oli ollut käytössä. Seteliraha sai siis oman erityisen kirjaintyypin ja omat leimat. Tämän ohjeistuksen mukaisia uusia seteleitä säätyjen pankki oli nyt aikeissa lähettää liikkeelle sitä mukaa kuin sinne palautettaisiin vanhoja.\nMitenkähän seteliuudistus mahtoi onnistua? Alkoivatko suomalaiset luottaa paperirahaan, ja vähentyivätkö väärinkäytökset seteleiden ”erinäisen Präntin” vakiinnuttua? Sitä tämä julistus ei kerro, mutta siirrytään ajassa vähän toistakymmentä vuotta eteenpäin, vuodelta 1761 olevaan julistukseen:\nCuning[ali]:sen Maij[este]:tin Armollinen Julistus, Nijtä wääriä huudoja wastaan, Slantein corgottamisesta.\nVuonna 1761 Ruotsi kävi paraikaa Pommerin sotaa ja paperirahan kurssi suhteessa hopeaan ja kupariin oli päässyt laskemaan jopa puoleen entisestään. Talonpojat vaativat maksun tuotteistaan metallirahana ja ottivat vastaan vain sen verran seteleitä kuin tarvitsivat verojen maksuun. Huhuttiin yleisesti, että pienten kuparilanttien arvoa tultaisiin korottamaan, ja niin kansa hamstrasi lantteja rikastumisen toivossa.\nJulistuksessaan vuodelta 1761 kuningas Aadolf Fredrik kuitenkin pyrki katkaisemaan huhuilta siivet ja vakuutti, että lantteja lyötiin ainoastaan vaihtorahaksi alle yhden hopeataalerin maksuista; sitä suuremmat summat tuli maksaa joko plootuilla tai pienillä pankkiseteleillä, ”jotca owat, ja aina pitä pysymän yhtä hywinä ja wacaina jocaitzen kädesä”. Oli aivan turhaa kerätä kolikoita ja odottaa niiden arvon nousevan, sillä moinen ajatus oli ”yhtä oikiata ymmärtäwäistä huoneenhallituxen menoa wastaan, joca, Slantein sisällisen hinnan puolesta, pikemin waatij nijden alendamista cuin corgotusta”, kuningas läksytti alamaisiaan.\nNäiden kahden julistuksen perusteella vaikuttaa siltä, että seteliuudistus oli helpommin julistettu kuin toteutettu. Vertailukohtia ei tarvitse kaukaa hakea – tulee mieleen markat ja eurot. Löytyi siis ajatuksia herättävä tarina, vaikkei löytynytkään onnistumistarinaa Virkakielikampanjan kilpailuun. Mutta vielähän tässä on viikko aikaa osallistua. Täytyy vain jatkaa etsimistä!\nVirkakielestä mediassa: Yle Uutiset 5.7.2017.


4 050 m² Lohiluodontie Tontti 14, 44150 Äänekoski Vapaa-ajan tontti myynnissä - Oikotie 15022051\nMyytävät tontit Äänekoski Lohiluodontie Tontti 14, 44150 Äänekoski\n59 500 €4 050 m²\nRakentamaan tänä kesänä? Kirkasvetisen ja kalaisan Pyhäjärven rannalla sijaitseva upea rakennuspaikka. Ilta-aurinkoon upeasti avautuva tontti kauniissa ympäristössä. Äänekosken palvelut vartin ajomatkan päässä ja Jyväskyläänkin matka vie vain 45 minuuttia. Hyvä tie vie perille asti. Myydään määräalana. Kysy lisää!\nLohiluodontie Tontti 14, 44150 Äänekoski


Älymonot museoitiin vaikka tekniikka on edellä aikaansa | Sidosryhmälehti Rajapinta | Tampereen teknillinen yliopisto\nwww.tut.fi\t> Rajapinta 1/2011\t> Älymonot museoitiin vaikka tekniikka on edellä aikaansa\nKansainvälinen hiihtoliitto on neuvotellut Kettusen kanssa\nmäkihypyn mittausjärjestelmän uudistamisesta hyppääjän\nvarusteisiin liitetyn teknologian avulla. Ensimmäiset askeleet tähän\nsuuntaan otettiin älymonoilla.\nTTY lahjoitti Suomen urheilumuseolle monot, joilla Janne Ahonen hyppäsi kaudella 2007 - 2008 ja voitti historiallisesti viidennen kerran Keski-Euroopan mäkiviikon. Näissä niin sanotuissa älymonoissa on elektroniikan laitoksella kehitettyä mittauslaitteistoa, jollaista ei ollut ainakaan loppuvuodesta 2010 käytössä missään muualla.\nMonot ovatkin varsin high techiä museokamaksi?\n-Usein ajatellaan, että museoihin kelpaavat vain vanhat esineet, mutta nykydokumentoinnin merkitys on lisääntynyt. Koemme sen koskevan erityisesti Urheilumuseota. Urheiluun liittyvä välineistö käytetään usein niin loppuun, ettei monikaan tule ajatelleeksi museoon lahjoittamista, intendentti Riitta Hannula Suomen Urheilumuseosta sanoo.\nMäkihyppääjän monot löystyvät ja kuluvat käytössä. Ne on vaihdettava riittävän usein jo turvallisuussyistä. Sen sijaan, että tämä älypari olisi jäänyt käytön jälkeen hyllylle lojumaan, halusi monojen kehittämistyötä johtanut sähkömagnetiikan professori Lauri Kettunen saattaa ne kaiken kansan nähtäväksi.\nEntuudestaan Suomen Urheilumuseon kokoelmissa on melko vähän mäkihypyssä käytettyjä monoja, suksia tai asuja, vaikka laji on Suomessa ollut pitkään varsin suosittu. Vanhemmassakin aineistossa painottuvat palkinnot.\n-TTY:n lahjoitus on monella tapaa hieno lisä kokoelmiimme. Monoja on käyttänyt Janne Ahonen, joka on menestyneimpiä mäkihyppääjiämme ja niihin liittyy vielä kotimaista teknologista huippuosaamista, Hannula iloitsee.\nUrheilijan ja tutkijan yhteistyö vaatii sitoutumista\nÄlymonoprojekti ponkaisi vauhtiin noin seitsemän vuotta sitten, kun Heikki Ylipulli halusi parantaa valmennuksessa käytettäviä mittausjärjestelmiä. Kettunen alkoi työstää mittauksissa tarvittavia anturijärjestelmiä ja mittaustiedon tuottamiseen tarvittavia matemaattisia algoritmeja yhdessä sähkömagnetiikan tutkijoiden kanssa. Projekti käynnisti myös menestyksekkään ja yhä jatkuvan yhteistyön Janne Ahosen kanssa.\n- Onnistunut yhteistyö huippu-urheilijoiden ja yliopistojen välillä ei ole itsestään selvyys. Yhteistyön onnistuminen vaatii yliopiston ihmisiltä paljon vaivaa sekä erityisesti yksityiskohtaista perehtymistä urheilijoiden tarpeisiin ja suorituksiin. Urheilijan keskittymistä harjoitteluun tai kilpailuun ei saa häiritä.\n-Älymono-hanke osoitti, että tällainen yhteistyö on mahdollista, kun siihen on kaikkien osapuolien vahva henkinen sitoutuminen, Kettunen toteaa.\nYhteistyö on mahdollista, kun siihen on kaikkien osapuolien vahva henkinen sitoutuminen.\nTTY:n mäkihyppyprojekti laajeni viime kesänä älymonoista mäkisuksen siteiden kehittämiseen. Mäkihyppymaajoukkueen päävalmentaja Pekka Niemelä otti yliopistoon yhteyttä, kun Suomen maajoukkue tarvitsi kokonaan uudenlaisia siteitä menestyäkseen kilpailussa. Kettunen tutkimusryhmineen tuli apuun ja marraskuun alkupuolella myös Ahonen sai sovitella monojaan itselleen räätälöityihin siteisiin.\nParhaillaan TTY:n tutkimusryhmä työskentelee sen eteen, että teknologia singahtaisi yliopistolta maailmalle elämään omaa elämäänsä. Mäkihyppyprojekti kuitenkin jatkuu ja siinä kehitettyä mittaustekniikkaa sovelletaan muihinkin urheilulajeihin.\n-Seuraavaksi penkkiurheilija voi odottaa näkevänsä suoritusten mittaustuloksia television urheilulähetysten yhteydessä mahdollisesti useammassa eri urheilulajissa, Kettunen lupaa.\n-Tavoite on tuottaa katsojille sellaista lisätietoa, joka auttaa hahmottamaan ja ymmärtämään, mitä urheilijat viime kädessä pystyvät tekemään.\nÄlymonot on valittu Suomen urheilumuseon tammikuun kuukauden esineeksi ja niihin voi tutustua museon nettisivuilla. Lue myös Rajapinnanartikkeli Mäkihyppääjä ponnistaa älymonolla.\nMistä on älymonot tehty?\nJanne Ahonen hyppäsi niin kutsutuilla älymonoilla kilpailukausilla 2006-2007 sekä 2007-2008.\nMonot mahdollistivat hyppääjän liikeradan ja nopeuksien tarkan määrittämisen, ja niitä käytettiin kyseisinä kilpailukausina Ahosen hyppyjen analysointiin. Mittauksien avulla esimerkiksi tunnistettiin, että Ahonen pystyy toistamaan suoritustaan hypystä toiseen selvästi tasaisemmin kuin kukaan toinen hyppääjä.\nMittausjärjestelmän suunnittelijat TTY:llä olivat diplomi-insinööri Tuukka Nieminen, tekniikan tohtori Mika Oinonen, filosofian maisteri Miika Pekkarinen sekä professori Lauri Kettunen.\nMonojen valmistamisesta vastasivat Olavi Pihlaja (Jalas) ja Lauri Kettunen ja ne ovat käsityönä Tuure Vännin (Jalas) sekä teknikko Hannu Niemisen (TTY) valmistamat.\nMonoihin on käytetty hollolalaisen Amroy Europe Oy:n lahjoittamia erikoismateriaaleja, ja tästä syystä monot olivat mittauslaitteistosta huolimatta hieman kevyemmät kuin Jalaksen myymät standardikilpailumonot.\nMonot valmistettiin Tekesin rahoittamana tutkimushankkeessa, johon osallistui Tampereen teknillisen yliopiston ja Jalaksen lisäksi Jyväskylän yliopiston Liikuntabiologian laitos (FT Mikko Virmavirta), Nokia, Suomen Hiihtoliitto, Suunto sekä VTI Technologies.\nMäkihyppääjien uusia siteitä TTY:llä ovat vuonna 2010 kehittäneet professori Lauri Kettunen ja tutkija Tuukka Nieminen. Ahosen siteet valmistivat teknikot Pekka Nousiainen ja Hannu Nieminen.


Kokonaispinta-ala. Pitkämäessä vuokrattavana 52 m2 kylmä autonsäilytyskatos, jonka lattia on asfalttia. - tilan mitat ovat 3,6x14,5 m. Vuokra 100 €/kk+alv.\tLue lisää\nKokonaispinta-ala. Pitkämäessä vuokrattavana n. 120 m2 monikäyttöinen siisti liikehuoneisto, jonka korkeus on 2,4 m, tilassa on koneellinen ilmanvaihto, muovilaatta lattia. Tilaan voidaan lisätä m...\tLue lisää\nKokonaispinta-ala. Pitkämäessä vuokrattavana katutason toimisto-/varastotilaa 217 m2. Huoneistossa on keittiö+taukotila, kaksi wc+suihku, taukotila ja monia erikokoisia huoneita. Vuokra 5,00 €/m2/...\tLue lisää\nTuotanto 600m² - 1192m²\nVarasto 600m² - 1483m²\nKokonaispinta-ala 600m² - 1483m²\nKokonaispinta-ala. Pitkämäessä vuokrattavana 600 m2 tuotanto-/varastohuoneisto, jossa 3-5 lastaustaskua, lattian kantavuus 2300 kg/m2, vapaa korkeus 3,1 m valaisimeen, korkeus kattoon on 6,5 m. Ti...\tLue lisää\nKokonaispinta-ala. Pitkämäessä vuokrattavana n. 170 m2 lämmintä tuotanto-/varastotilaa, jonka lattian kantavuus on 1000 kg/m2. Huoneistossa on nosto-ovi ja ajoluiska. Korkeus etuosan palkkiin 4,8 ...\tLue lisää\nToimisto 130m² - 130m²\nVarasto 0m² - 33m²\nTyötila 0m² - 32m²\nMuu tila 0m² - 32m²\nKokonaispinta-ala 130m² - 195m²\nKokonaispinta-ala. Pitkämäessä vuokrattavana 2-kerroksesta valoisa ja siisti 130 m2 toimistohuoneisto, jossa on avotoimistoa, yksi tsto huone, pieni keittiö+taukotila ja wc. Vuokra sopimuksen muka...\tLue lisää\nKokonaispinta-ala. Pitkämäessä vuokrattavana 291 m2 lämpöeristetty kylmä varastotila, jossa on lastauslaituri ja siinä 2,3 m leveä ja 2,6 m korkea nosto-ovi. Tilan korkeus on 6,0 -7,5 m. Vuokra 4,...\tLue lisää\nKokonaispinta-ala. Pitkämäessä vuokrattavana 200 m2 hallitila, jonka vapaa korkeus on 5,8 m, tilassa on kaksi 4,5 korkeaa ja 4,0 m leveää kääntöovea, ovien edessä on hiekanerotuskourut ja 1/2 hal...\tLue lisää\nKokonaispinta-ala. Pitkämäessä vuokrattavana n. 125 m2 liikehuoneisto, jossa on avoliikehuone, keittiö+taukohuone, varasto, kaksi wc+pukuhuonetta, siivouskomero, koneellinen ilmanvaihto, viilennys...\tLue lisää\nMuu tila 30m²\nKokonaispinta-ala. Pitkämäessä vuokrattavana erillinen n. 30 m2 räjähdysaine varastorakennus. Vuokra 190 € /kk+alv.\tLue lisää


Pienperheyhdistys on toiminut jo yli 50 vuoden ajan perheiden aseman ja hyvinvoinnin parantamiseksi. Pienperheyhdistys järjestää vertaistoimintaa, vapaaehtoistoimintaa ja yhdessä jäsenistön kanssa vaikuttaa yhteiskunnalliseen päätöksentekoon.\nJakomäen tiistainen perhekerho ja torstain perhekahvila jäävät kesätauolle viikolla 21 ja Soppakuppila seuraavana maanantaina 27.5. Kevätkauden viimeinen Tenavatupa pidetään 8.6. ja 15.6. Minusta…\nToukokuussa Pienperheyhdistys on mukana sekä Kallio kukkii -piknikillä että Meri-Rastilan kyläjuhlassa. Kesäkuussa Skatan tilalla järjestetään Keppihevospäivä ja heinäkuun alussa Runon ja suven juhla…\nPienperheyhdistyksen toiminta riippuu jäsenistä ja osallistujista. Tule mukaan kivaan porukkaan keskustelemaan kuluvan vuoden toiminnasta, vaikuttamisaiheista, vertaistoiminnan suunnista ja…\nToukokuussa perhekahvilat avaavat vielä ovensa eri puolilla kaupunkia ja ryhmät kokoontuvat. Tenavatupa tarjoaa lasten hoitoa vielä kaksi kertaa ennen kesätaukoa. Roskapoliisi vierailee…\nPerheiden hyvinvointi vähentää eriarvoisuutta\nPienperheyhdistyksen hallitusohjelmatavoitteet 2019–2023 Perheiden hyvinvointi vähentää eriarvoisuutta Työelämän muutokset sekä varhaiskasvatukseen ja koulutukseen tehdyt leikkaukset kohdistuvat…\nVertaistoiminnan vapaaehtoistoiminnasta kiinnostuneiden ilta\nOletko miettinyt, että voisit kenties aloittaa vapaaehtoistoiminnan Pienperheyhdistyksessä? Järjestämme illan vapaaehtoistoiminnasta kiinnostuneille torstaina 9.5. klo 17.30–19.00. Vapaaehtoisena voit…\nEtkö löydä kotisivuilta etsimääsi? ja Jätä sähköpostiosoitteesi ja kirjoita palautteesi tai kysymyksesi, niin vastaamme sinulle. Sekä sähköposti että -viestikentät ovat pakollisia.


Lasikuituiset uima-altaat - Verkkokauppa\nMasterSaunan lasikuituiset uima-altaat ovat erittäin vahvarakenteisia. Lasikuituisen uima-altaan asennat 3 päivässä ja säästät todella paljon aikaa omasta lomailuajastasi. Lasikuituinen uima-allas on täydellinen valinta sinulle joka arvostat korkeaa laatua ja täydellisiä kokonaisuuksia. Uima-altaita on tarjolla monissa eri kokoluokissa ja malleissa. Altaat ovat valmistettu korkealaatuisesta lasikuidusta hyviä muotteja käyttäen mahdollistaen erittäin tasaisen ja viimeistellyn pinnan.\nUima-allaspaketti Santoria 7,9x3,2x1,55 m\nUima-allaspaketti Kalamos 6,9x3,2x1,55 m


huhtikuu 2017 - Suomen Pipliaseura\nKuukausiarkisto: huhtikuu, 2017\nAJANKOHTAISTA, YLEINEN | 21.4.2017\nRaamattusunnuntaita vietetään 23.4.\nPipliaseuran Raamattusunnuntaita vietetään 23.4.2017. Kyseessä on 1. sunnuntai pääsiäisestä aiheella Ylösnousseen todistajia. Raamattusunnuntaina kolehti kannetaan Suomen Pipliaseuran kautta Lukutaitoa naisille Afrikassa -ohjelmaan. Lukutaito-ohjelmaa toteutetaan 16 vähemmistökielellä neljässä Saharan etelänpuolisen Afrikan maassa. Keniassa, Etiopiassa, Malawissa ja Tansaniassa on yhteensä 72 miljoonaa lukutaidotonta ihmistä, joista enemmistö on naisia. Pipliaseurojen lukutaito-ohjelmassa koulutetaan nuoria naisia ja koulunkäyntinsä keskeyttäneitä tyttöjä lukemaan omalla äidinkielellään. Naisten …\nAJANKOHTAISTA, RAAMATTUMIETISKELY | 20.4.2017\nElämä pyhiinvaelluksena: Kynnyksellä\n”Kun sä kuulet kurjen äänen, älä mene järven jäälle.” Kun talvi oli jäädyttänyt järven tai merenlahden, jäällä voi hiihdellä tai kävellä kevättalven auringossa. Ehkä myös oikaista, löytää lyhyemmän reitin. Kevät haurastuttaa ja viimein sulattaa jään, toisinaan lähes paikoilleen, heliseviksi puikoiksi, toisinaan voimalla ryskyen. Auringon lämpö ja tuulet valmistelevat tulevaa kesää monin tavoin ja monin äänin …\nAJANKOHTAISTA, YLEINEN | 5.4.2017\nDigiMarkus julkaistiin aamulla 5.4. Kyseessä on Pipliaseuran uusi suomennos Markuksen evankeliumista, joka on käännetty alkukielestä suoraan mobiililaitteille. Käännöstä ei paineta missään vaiheessa. DigiMarkuksen tekstiin linkittyy myös runsaasti taustamateriaalia. Arkkipiispa Kari Mäkinen lukee julkaisupäivän aamuna Laudeksen lukukappaleen DigiMarkuksesta piispainkokouksen alussa. Käyttäjille palvelu on ilmainen. Siirry DigiMarkukseen. DigiMarkus on mobiilikansan evankeliumikäännös DigiMarkus on maailman ensimmäinen alkukielestä suoraan …\nKehitys kuuluu kaikille\nMaailmassa on noin miljardi vammaista ihmistä ja heistä 80 % asuu kehitysmaissa. Siitä huolimatta valtaosa kehitysohjelmista ja -rahoituksesta ei huomioi heitä. Vammaisten oikeudet on ensisijaisesti ihmisoikeuskysymys. Vammaiskumppanuus ja ulkoministeriö järjestivät Kehitys kuuluu kaikille -miniseminaarin 30.3.2017, jossa keskusteltiin vammaisten oikeuksien valtavirtaistamisesta kehitysyhteistyöhön. – Millä ihmeellä saadaan vammaiset itse näihin prosesseihin? Pohti Kynnys ry:n toiminnanjohtaja Kalle Könkkölä …\nTIEDOTE, YLEINEN | 4.4.2017\nDigiMarkus.fi – Uusi suomennos mobiilikansalle\nSuomen Pipliaseura julkaisee uuden suomennoksen Markuksen evankeliumista. DigiMarkus on käännetty alkukielestä suoraan mobiililaitteille; käännöstä ei paineta missään vaiheessa. Käyttäjille palvelu on ilmainen. DigiMarkuksen tekstiin linkittyy myös runsaasti taustamateriaalia. DigiMarkus avataan käyttäjille Agricola-viikolla 5.4. osoitteessa DigiMarkus.fi. Arkkipiispa Kari Mäkinen lukee DigiMarkusta julkaisupäivänä kännykästä piispainkokouksen alussa. DigiMarkus on mobiilikansan evankeliumikäännös DigiMarkus on maailman ensimmäinen alkukielestä suoraan mobiiliympäristöön …\nAJANKOHTAISTA, YLEINEN | 3.4.2017\nDigiMarkus on uusi evankeliumikäännös alkukielestä suoraan mobiililaitteille. DigiMarkuksen tekstiin linkittyy runsaasti taustamateriaalia ja sitä voi lukemisen lisäksi myös kuunnella Kallion kirkkoherra Teemu Laajasalon lukemana. DigiMarkus on ilmainen palvelu, joka avataan käyttäjille Agricola-viikolla 5.4. osoitteessa DigiMarkus.fi. Evankeliumikäännöstä voi kuunnella ennakkoon Radio Deistä joka arkipäivä klo 10.15. Uusintana lauantaisin ja sunnuntaisin klo 10.02. Lue lisää DigiMarkus julkaistaan Agricola-viikolla


Ennakkopäätös lapsen tutkimisesta lastensuojelun tarpeen laadun selvittämiseksi. - Suomen Asianajajaliitto\nEnnakkopäätös lapsen tutkimisesta lastensuojelun tarpeen laadun selvittämiseksi.\nKHO:2017:176 Lastensuojelu – Tuomioistuimen lupa lapsen tutkimiseen – Lastensuojelun tarpeen selvittäminen – Uhkasakko – Hallinto-oikeuden toimivalta – Suhteellisuusperiaate\nLastensuojelulain 28 §:n mukainen tuomioistuimen lupa lapsen tutkimiseen voidaan myöntää myös lastensuojelun asiakkuuden aikana sen selvittämiseksi, millaisten lastensuojelutoimenpiteiden tarpeessa lapsi on. Tutkimusluvan myöntäminen ei ole siten rajattu vain sellaisiin tilanteisiin, joissa selvitetään, onko lapsi ylipäätään lastensuojelun tarpeessa.\nHallintotuomioistuimella on lastensuojelulain 28 §:n nojalla toimivalta lapsen huoltoa ja tapaamisoikeutta koskevan päätöksen täytäntöönpanosta annetun lain mukaisesti tehostaa huoltajalle asetetun velvoitteen noudattamista uhkasakolla tai määrätä lapsi noudettavaksi. Esillä olleissa olosuhteissa äidille korkeimman hallinto-oikeuden päätöksellä asetettujen velvoitteiden noudattamista ei suhteellisuusperiaate huomioon ottaen ollut syytä tehostaa mainituilla tavoilla. Korkein hallinto-oikeus kuitenkin lausui, että mikäli päätöksessä tarkoitettuja tutkimuksia ei saataisi toteutettua ja tutkimukset arvioitaisiin edelleen lapsen edun mukaisiksi, lastensuojeluviranomaisen tulisi arvioida kodin olosuhteita ja selvittää, vaarantavatko puutteet lapsen huolenpidossa vakavasti lapsen terveyttä tai kehitystä, ja harkita tilanteeseen soveltuvia muita lastensuojelulain mukaisia toimenpiteitä.


Ennakoivanajonkoulutus raskaan liikenteen kuljettajille.\nHyvää alkavaa kevättä kaikille.\nNyt alkaa tulevan vuoden koulutukset hahmottua.\nHintaan 75€/ koulutettava, + alv\nAmmattipätevyyskoulutukset ja korttikoulutukset kaikkiin tarpeisiin\nTarjoamme teille laajan valikoiman erilaisia ammattipätevyyskoulutuksia sekä korttikoulutuksia.\nEnnakoiva ajaminen, Tieturvakoulutus, Työturvakoulutus, Trukkikoulutukset, Kuormausnosturikoulutukset , Alamieskoulutus\nEnnakoiva ajo, tieturvakoulutus ja työturvakoulutus ovat kysytyimpiä koulutuksiamme ammattipätevyyskoulutuksista. Ammattitaitoiset ja kokeneet kouluttajamme jakavat osaamisensa tuoden lisäarvoa koulutuksiin.\nOmaamme kattavan nostoalan kokemuksen ja tarjoamme kokonaisvaltaisesti alan koulutukset.\nKoulutuksiin ilmoittaudutaan verkkolomakkeella:\nEnnakoivan ajon koulutus ja direktiivikouluttaja\nEnnakoivan ajon koulutus ja tieturvakoulutus raskaiden ajoneuvojen kuljettajille. Ilmoittautuminen joko sivujen kautta tai soittamalla puh. 050 9120 987\nJärjestämme koulutuksia sopimuksen mukaan, myös yritysten omalle henkilökuntaryhmälle yrityksen omissa koulutustiloissa. Pyrimme huomioimaan yrityksen toimialan ja toimintaympäristön haasteet koulutusta suunnitellessamme. Tämän vuoksi tulemme käymään ennen koulutuspäivän järjestämistä tutustumassa kohteeseen.\nEtelä-Suomen ja Hämeen alueella 500 € + alv 24 % (620 €) 1 - 5 hlö + seuraavilta henkilöiltä 70,00 € + alv 24 % (86,80 € ) / hlö. Matkakustannukset lisätään hintaan sen mukaan, missä koulutus tullaan pitämään.\nKoulutusvastaava Kari Marjeta


Ryyppy ja Marskin ryyppy — AnjaKuoppa\n24.2.2015 20:05 Anja Kuoppa\nMannerheimin sodanaikainen ruokapöytä\nMarskin ryypyn sisältö\nMarskin ryyppy, juomakulttuuria Venäjän hovista Mikkelin päämajaan. SKS 2014. Kuva kirjan kannesta / Anja Kuoppa\nHistorian tutkija, poliittisen historian dosentti ja toimittaja Mikko Uola on koostanut Marskin ryyppy, juomakulttuuria Venäjän hovista Mikkelin päämajaan –teoksen. Kustantaja on SKS; kirja ilmestyi syksyllä 2014.\nUola purkaa Marskin ryypyssä legendaa marsalkka Mannerheimin kuulusta ruokaryypystä – ja rakentaa samalla uutta, kun Marskin ryypyn maallinen, historiallinen elämä alkaa Suomessa. Marskin ryyppy alkoi julkisen elämänsä sotien aikana marsalkan persoonaan ja huoneenhallitukseen liittyvänä elementtinä.\nMarskin ryypyn historia on itse asiassa käytöstapojen, kulttuurien ja kulinarismin historiaa, jollaiselle tässä ajassa on vähän tilaa. Mutta voisi olla! Uolan kirja on hyvä pitkospuu menneeseen, josta voi lainata (hyviä) tapoja vaikka omaan ruokapöytään. Uola kertoo huolella, miten kenraali C.G.E Mannerheim paneutui isännän velvollisuuksiin ja huolehti itse viitseliäästi omista tilaisuuksistaan. Varsovan ja Pietarin Chavalierkaartin ja mennen elämän tavat ja tottumukset seurasivat Mannerheimia.\nMikko Uolan Marskin ryypyssä tärkeätä on sisällön kokonaisuus ja se, että tarina on yksissä kansissa. Kaikkia Mannerheimista kertovia kirjoja lukematon voi luottaa Uolan tietoihin ja muodostaa itselleen kokonaiskäsityksen Mannerheimin istuttamasta pöytäkulttuurista ja sen motiiveista. Vapaussodan, talvi- ja jatkosodan ja sotien jälkeisen ajan Mannerheim matkustaa kirjassa etiketteineen ja tapoineen.\nArvostettavaa on, että Mikkelin päämaja-ajoilta mukana on sodan johtohahmoja inhimillisyyksineen ja ennen kaikkea päämajan palveluskuntaa. Mielen jäävät Mannerheimin suosikkitarjoilija Taru Stenvall ja muut tarjoilijat, jotka tarjoilivat oluet ja ryypyt, ja jotka myös sekoittivat marskin tarjoamat ryypyt. Uola on kunnioittanut lukijaansa ja antanut historioitsijan tietoja yleisön käyttöön kertomalla hauskaa ”turhaa”, mikä valitettavan usein jätetään historiallisesta kirjallisuudesta pois.\nKirjasta selviää, mitä eri viinoja marsalkan ryyppy sisälsi. Eri aikoina tarjottu ryyppy oli erilainen, mutta yhdistävä tekijä oli tarjoilu eli piripintaan täytetty lasi, josta ei saanut läikyttää. ”Viinasta saattoi tulla kastiketta!” Jälkimaailma voi ajatella ryypyn nauttimisvaatimuksesta monella tavalla, mutta tapaa noudatetaan edelleen monessa pöydässä.\nSuomen ykköspöydän ruokalista on kiinnostava siinä kuin tarjottavat juomatkin. Kirjassa seurataan ruokalajien vaihtelua arjessa ja juhlassa. Sipuli- ja pannupihvit, rahkat ja kiisselit ovat kovin kotoista syötävää. Mutta on mukana myös hienostopäivällisten ja –lounaiden ruokalistoja, ja Mannerheimin ”omat” tilaisuudet kertovat edustamisen korkeasta tasosta ja vieraanvaraisuudesta. Marsalkkaa voi kiittää myös viinien tuntijaksi ja taitavaksi ruokalistojen rakentajaksi.\nMikä sitten on Marskin ryyppy vuosimallia 2000-luku? Mikko Uola on perehtynyt asiaan tarkasti ja esittää myös vastauksen. Kun ”Marskin ryyppy” juhlistaa monta tilaisuutta, on hauska tietää, miten se tehtiin (ja voiko sen tehdä itse), mitä versioita siitä on ja mitä viinoja siihen käytettiin, ja mitä viinoja siihen käytetään nyt.\nYlimääräinen ongelma – tai tässä kirjassa kuriositeetti - on kieltolain aika, joka ei selvästikään koskettanut kosmopoliitti Mannerheimia. Kieltolain liputtajat ja absolutistit naukkasivat ryyppynsä siinä kuin muutkin. Selvää on, että alkoholia sai sivistyneesti, kun tiesi, miten.\nPiripintaan ja läikyttämättä! on hauskaa luettavaa ja kulttuurijuoruja täynnä. Kirjan lukeneet ovat tietävämpiä kuin toiset.\nSeppo Turunen 24.2.2015 21:39\nKiitos! Olen ollut koko ajan oikeilla jäljillä noin 40 vuotta. Piripintaan ryypyllä myös mitataan kuntoa. Jos läikähtää pisarakin - seuraava kierros jää väliin. Kylläpä skarpataan rapujuhlissa.


Usko johdatti lähetystyöhön - Rauhan Tervehdys\nLähetyslääkäri Helmi Heikinheimo uupui työkaudellaan Kiinassa 1900-luvun alussa\nLapsena minulla oli halu lähteä Jumalan työhön pakanamaille. Mutta myöhemmin kääntyivät sympatiani aivan päinvastaisiksi.\nLähetystyö kiinnosti Kittilässä vuonna 1879 syntynyttä rovastin tytärtä Helmi Heikinheimoa lapsena. Varttuessaan hänen mielensä muuttui, koska hän piti lähetin työtä liian haastavana ja näki paljon tehtävää kotimaassa.\nSiitä huolimatta Heikinheimo mietti lähetystyöhön lähtemistä monta kertaa aikuisiällä. Hän varmistui lähetyskutsumuksestaan lopullisesti 26-vuotiaana, kun tunsi Jumalan kutsuvan häntä.\nLääketieteen lisensiaatiksi valmistunut Heikinheimo lähetettiin Kiinaan, Hunanin maakuntaan, maaliskuussa 1911. Suomen Lähetysseura oli aloittanut työn alueella vuonna 1902.\nHeikinheimo vietti ensimmäiset kuukautensa Kiinassa opiskelemalla kieltä ja totuttelemalla maan oloihin. Varsinaisen työnsä hän aloitti syksyllä 1911.\nTsingshih’ssä tuli sairaita saamaan apua heti ensi päivästä alkain. En tahtonut saada aikaa ottaa esiin pakatuita instrumenttejani, tarkastaa ja järjestää veljeni Tsingshih’in jättämää apteekki-varastoa y.m.m. asiaa, jotka piti saada kuntoon, ennen kuin voi ulkonaisestikaan kunnollisesti hoitaa sairaita.\nHeikinheimon työ Tsingshin asemalla alkoi työntäyteisissä merkeissä. Hänen vastaanotollaan kävi kahden ensimmäisen kuukauden aikana 701 potilasta. Kiireisestä työstä huolimatta hän tunsi itsensä tavallista pirteämmäksi ja fyysisesti hyvinvoivaksi.\nKeväällä 1913 hänen työtaakkansa kasvoi todella suureksi. Potilasmäärän lisääntyessä poliklinikalla kävi usein jopa 80 potilasta päivässä.\nHänen työtään vaikeuttivat myös pula apulaisista ja poliklinikan riittämättömät tilat. Heikinheimon vaikeudet työssä olivat tyypillisiä lähetyslääkärin ongelmia. Myös hänen aiemmin Kiinassa lähetyslääkärinä toimineen veljensä Hannes Heikinheimon työtä oli rasittanut suuri potilasjoukko. Vaikeassa tilanteessa hän sai tukea uskostaan:\nJumala on niin ihmeellisesti vahvistanut voimiani, että tänä kesänä tunnen itseni paljon vähemmän väsyneeksi kuin edellisinä, vaikka työni keväällä oli ankarampaa kuin koskaan ennen.\nKeväällä 1914 Heikinheimon vaativa työ kävi käytännössä mahdottomaksi, kun hän menetti monien syiden takia lähes kaikki apulaisensa.\nVaikeuksien vuoksi hän uskoi Jumalan kutsuvan häntä lomalle. Hän saikin virkavapautta aina helmikuuhun 1915 asti. Lepo tuli tarpeeseen, sillä hän kärsi muun muassa pitkäaikaisesta väsymyksestä. Uupumus kehittyi vähitellen jokaisen vuoden kuluttaessa aikaisempaa enemmän hänen voimavarojaan.\nKiireen ja suuren työmäärän lisäksi Heikinheimon työkauteen mahtui myös lepoa ja ilon hetkiä.\nHän vietti kaikki kesänsä Kiinassa Kulingissa, joka oli Keski-Kiinan vuoristoseudulla sijaitseva länsimaalaisten lomanviettopaikka. Kesällä 1914 hän keräsi voimiaan Kulingissa syrjäisessä, pienessä talossa.\nEn ole vielä Kiinassa tällaista hiljaista lepoa saanutkaan. Paljon on meillä syytä kiittää Jumalaa. Täällä lepuutamme hermojamme, auringoitamme itseämme verkkokiikussa puitten siimeksessä ja uimme purossa.\nIlon hetkiä Heikinheimo koki työssään poliklinikalla nähdessään kiinalaisten kiinnostuvan Jumalasta. Hän piti työtään niin innostavana ja ihanana, ettei halunnut vaihtaa sitä mihinkään maailmassa.\nSyksyllä 1914 Heikinheimo jäi sairaana Kulingiin. Häntä vaivasivat malaria ja hermojen väsymys. Niiden lisäksi hänellä oli tuberkuloosioireita.\nHeikinheimo paranteli itseään Kulingissa myös vuoden 1915. Täysin toimettomana hän ei kuitenkaan ollut, sillä hän piti siellä yksityispraktiikkaa ulkomaalaisille sekä toimi kiinalaisen keuhkotautiparantolan lääkärinä.\nHeikinheimon jaksamista koetteli kiireisen työn lisäksi kulttuurishokki. Sairaudet puolestaan heikensivät hänen työkykyään kuormittamalla hänen kehoaan ja synkentämällä hänen mielialaansa.\nMyös Kiinan levottomuudet vaikuttivat osaltaan Heikinheimon arkeen, tosin usein vain epäsuorasti. Maa ajautui sisäisen hajaannuksen tilaan 1910-luvulla, kun pitkäjaksoinen keisarivalta kukistui. Epävakaat olot heijastuivat väistämättä myös suomalaislähettien elämään.\nHeikinheimo palasi Suomeen suunniteltua aikaisemmin keväällä 1916. Tuberkuloosioireet olivat ensisijainen syy kotimaahan paluuseen.\nSuomessa Helmi Heikinheimo jatkoi lääkärin uraansa erikoistumalla psykiatriaan. Hän työskenteli kauan Nokialla sijaitsevassa Pitkäniemen psykiatrisessa sairaalassa ensimmäisenä alilääkärinä.


Kello on kuusi aamulla, mutta Mårten Mickos tervehtii iloisesti. Viimeiset 14 vuotta hän on asunut Kaliforniassa.\n– Euroopassa – etenkin Suomessa – miljoona on paljon rahaa, kun taas Piilaaksossa tunti on pitkä aika. Täällä katsotaan jatkuvasti ajan perään, mutta ei kovin paljon rahan perään, hän sanoo.\nMickos on ansioitunut IT-mies. Moni muistaa hänet siitä, että hän johti tietokantayhtiö MySQL:ää, kun se myytiin miljardilla dollarilla Sun Microsystemsille. Hän on kuitenkin ehtinyt johtaa useita muitakin teknologiayhtiöitä ja toimia monen muun hallituksissa.\nViime vuodet hän on luotsannut viimeisintä startupiaan Piilaaksossa tietoturvayhtiö HackerOnen toimitusjohtajana.\nHackerOne on osunut ajankohtaiseen markkinarakoon. Yhtiö tarjoaa valtavalle 100 000 hakkeri yhteisölle alustan haavoittuvuuksien etsimiseen. HackerOne on Mickosin mukaan auttanut asiakkaitaan korjaamaan yli 50 000 haavoittuvuutta.\n– Kasvamme nopeasti siksi, että menetelmämme toimivuus, kattavuus ja edullisuus on huomattu. Meistä on parissa vuodessa tullut Yhdysvaltain puolustusministeriön hovihankkija. Se on ennennäkemätöntä.\nHän on vitsaillut hyvittävänsä omia syntejään paikkaamalla nyt 20 vuotta sitten kehittämiään ohjelmia. Internetin alkuaikoina tietoturvallisuuteen ei vielä kiinnitetty nykyisen kaltaista huomiota.\n– Vielä vähän aikaa mennään huonompaan, ennen kuin aletaan mennä parempaan. Vihdoin on herätty siihen, että kaikkien online-järjestelmien täytyy olla turvattuja. Kyberrikollisuutta on tulevaisuudessakin, mutta sen vaikutus vähenee radikaalisti.\nMickos luonnehtii itseään jääräpäiseksi uurastajaksi. Liike-elämässä hän uskoo silti leikkisyyteen ja nauttii uusien liiketoimintojen ja organisaatioiden sekä nuorten johtamisesta.\nHän sanoo uskovansa yksilön voimaan – nimenomaan sellaisen, joka toimii osana yhteisöä. Kuulostaa kovasti startup-maailmalta.\n– Instituutioita tarvitaan ehdottomasti lain säätämiseen, järjestyksen ylläpitämiseen, terveydenhuoltoon ja koulutukseen. Kaikessa muussa voidaan nyky-yhteiskunnassa tukeutua yksilön voimaan. Ei tarvitse olla Sitraa, Tekesiä ja Finproa koko ajan säätämässä, valvomassa ja normeeraamassa. Kyllä ihminen osaa toimia, jos on sisäistä draivia ja yhteisö, Mickos sanoo.\nEmme yhteiskuntana edes tajua, miten paljon työnteon malleja pitää vielä muokata ja uudistaa.\nMickosille tulevaisuuden digitaalisen johtajan malliesimerkki on partiolainen.\n– Partiolaiset johtavat ihmisiä, joita he eivät välttämättä tunne. He johtavat edestä ja hyvin. Kun maailma urbanisoituu, ylhäältä johtamisen tilalle tulee osallistuva arvojohtaminen. Kaikille tekisi hyvää käydä partiossa oppimassa näitä taitoja, mutta toisaalta partio toimii juuri sen takia, ettei sinne pakoteta ketään.\nMickosin mielestä työtä on perinteisesti pidetty lähinnä rasittavana velvollisuutena. Jos ajatuksen kääntää päälaelleen, työ ei olekaan pakollista, vaan siitä tulee pikemminkin erityinen oikeus.\n– Tulevaisuudessa työtä ei ehkä enää ole kaikille, kun robotit tekevät siitä osan. Silloin työtä tehdään halusta tehdä juuri sitä työtä, ja ammattiliitot joutavat roskiin.\n– Kansalaispalkka taas ei ole vain oikea suunta, vaan se on pakollinen suunta. Emme yhteiskuntana edes tajua, miten paljon työnteon malleja pitää vielä muokata ja uudistaa, Mickos lataa.\nVain muutos pelastaa ihmiskunnan\nMaailmasta tulee Mickosin mielestä hyvä, jos nuorille annetaan mahdollisuus vaikuttaa.\n– Ongelma niin Suomessa kuin maailmallakin on oman ikäluokkani tyypit, jotka eivät tee mitään muuta kuin puolustavat omia itsekkäitä etujaan. Hirvittää, miten he yrittävät pitää kiinni jostain vanhasta, joka ei toimi. Se on hyvin vaarallista ja typerää, hän sanoo.\nPahimpana esimerkkinä jarruttamisen seurauksista hän pitää nuorison syrjäytymistä, näköalattomuutta ja vieraantumista työnteosta ja päätöksenteosta.\n– Tulevaisuudesta tulee hyvä, kun annamme nuorille tilaa toimia. Yhteiskunta digitalisoituu täysin. Meidän täytyy antaa yhteiskunnan muuttua, koska se on se tapa, jolla ihmiskunta selviää.\nPienenä Mickos halusi juristiksi. Toisin kävi, mutta tärkeintä hänelle on pyrkiä eteenpäin ja voittaa haasteet. Hänen mielestään nuoria kannustetaan turhan usein yltiöpositiivisesti, vaikka oikeasti nämä kaipaisivat kunnon haasteita.\n– Silloin heissä herää halu näyttää. Eivät opiskelijat välitä mahdottomuuksista, he vain tekevät. Slushkin vain tehtiin. Aikoinaan teekkarikylä vain tehtiin ja Tesvisio vain perustettiin, ja yhtäkkiä Suomessa oli tv-teollisuutta.\nMickos ei halua laskea työtuntejaan.\n– Nautin todella työstäni, mutta niin nautin vapaa-ajastakin enkä silloin tee mitään työhön liittyvää. Minulle tuottaa mielihyvää saada jotain aikaan. Siksi minä vedän taas startup-yritystä, vaikka voisin mennä jo johonkin eläkevirkaan! Tämä on edelleenkin jännittävä seikkailu, Mickos sanoo.\n– Sitten kun en enää jaksa, lopetan.\nMeidän täytyy antaa yhteiskunnan muuttua, koska se on se tapa, jolla ihmiskunta selviää.\nKoulutus: Diplomi-insinööri, TKK.\nPerhe: Eronnut, parisuhteessa. Kolme lasta, kaikki ohjelmistoalalla.\n2010–2014 Eucalyptus Systems Inc\n2008–2009 Sun Microsystems\n2001–2008 MySQL AB\n2000–2001 Vexillum Ab\n1999–2000 MatchON Sports Ltd.\n1997–1999 Intellitel Communications Ltd.\n1996–1997 Solid Information Technology Ltd.\n1993–1995 ViSolutions Inc.\n1987–1991 Polycon Ab\nTeksti: Antti Kirves, kuvat: Jussi Häyhä


Lyhyesti lukijoilta: Myymäläautot torjumaan ilmastonmuutosta – vanhusten ei tarvitsisi ajaa kauppaan kotteroillaan – Hämeen Sanomat\nLyhyesti lukijoilta: Myymäläautot torjumaan ilmastonmuutosta – vanhusten ei tarvitsisi ajaa kauppaan kotteroillaan\nKadonnutta kansanperinnettä: Tammelan Ruoka-aitan myymäläauto oli viimeistä kertaa kierroksellaan helmikuussa vuonna 2006. Kuva: Marko Kullanen\nToimittaja Riikka Mäntynevalta taas asiapitoinen kolumni (HäSa 6.1.) syrjäkylien vanhusten kauppapalveluista. Voisi elvyttää vaikkapa myymäläautot takaisin liikenteeseen. Valtion arsenaalissa on mittava keinovalikoima toiminnan tukemiseksi, jos vain asiaan paneudutaan. Tämä olisi myös mittava ilmastoteko myös, koska vanhusten ei tarvitsisi lähteä liikenteeseen saastuttavilla kotteroillaan. Kukin valtio pitäköön huolen omistaan. Vanhusten kauppapalvelu on myös ihmisoikeuskysymys ainakin näin mettäkulmalaisten näkökulmasta katsottuna.\nOnko olemassa jokin järkevä syy sille, että Hämeenlinnan pohjoispuolen moottoritien molempien ramppien valot ovat olleet jo kaksi viikkoa pimeinä?\nPimeää kuin säkissä\nOn hälyttävää, jos kansalaisten mielipidettä kysellään kouluissa opettavista aineista.\nKyllä oppivelvollisuuden pitää kestää niin kauan, että se toinen aste on suoritettu. Vertaa keväällä ja syksyllä syntyneet. Eihän kesken jätetystä koulutuksesta ole hyötyä. Ja loppuun asti maksuton, jos kerran alkukin on.\nMahtanee kuluvanakin vuonna Hämeenlinnan keskustan asunnot halventua, mikä olisi paha merkki kaupungin vetovoiman heikkenemisestä. Nyt olisi jo korkea aika keksiä keinoja moisen harvinaisen kaupunkitaantuman pysähdyttämiseksi. Kaupunkiimme olisi saatava talouden säpinää monin eri innovatiivisin keinoin, kun sitä perinteisellä hallintoedulla ei enää saada aikaan (viittaus ex-lääninhallitukseen ja nykyiseen maakunta- ja aluehallintoon).\nKiitos Rafael Hellsten hyvästä Hämeenlinnan kokoomuslaisia koskeneesta mielipiteestä (HäSa 3.1.).\nAivan niin, Rafael Hellsten (HäSa 3.1.). Eikö viranhaltijalla ole tilannetajua ja etiikkaa? Ehkä Rimpelän työ hallinnossa on ollut liian leppoisaa? Viran ohessa on voinut pyörittää firmaa. Kaupunki ei voi tehdä vaikuttavuusarvioita, jos sidonnaisuuksia on liikaa! Korkein oikeus johtaa, kun ylin johto ei kykene.\nJoskus kaupunki esiintyy kuin omistaisi Luotsin ja sitten taas heittää sen erilleen, pärjäämään yksin. Hämeenlinna ei osaa kilpailuttaa ja suosii kunnan omia palveluntuottajia. Kaupunki on raha-vastuussa työllistämisestä, myös uudessa maakuntamallissa. Kaupungin sekoilu tekee Luotsista uhrin, vuodesta toiseen.\nLuotsin johtaja kirjoitti säätiön tulevaisuudesta (HäSa 6.1.). Nuorien kannalta on leimaavaa, jos joutuu taloon, jossa kuntoutetaan Kelan ja kaupungin toimesta moniongelmaisia ja vammaisia. Se on uskallettava sanoa ääneen! Vanha Nuorten työpaja oli aikoinaan perusturvalautakunnan alaista toimintaa. Pajan ei tarvinnut luoda järkyn isoa hallintohimmeliä rahoituksiensa ohjaamiseen ja kaupunki kantoi vastuun nuoristaan. Pukuvuokraamo, kierrätys, ompelimo ja atk-purku ovat tätä päivää, mutta Luotsin ohjaustoiminta erikseen ostettuna ”palveluna”…\nOnhan se tietenkin mukavaa, kun on lapsilla ja muillakin luistinrata keskellä kaupunkia, Kauppatorilla. Mitenkähän tuo lienee tasapuolista niiden ihmisten kanssa jotka sattuvat asumaan Rengon tai Lammin, Tuuloksen, Hauhon Tai Kalvolan alueella? Eipä taida näillä sivukulmilla olla missään tekojääkenttää.\nMiksi koira joku päivä pyrkii kulkemaan kulkutien oikeaa ja sitten taas joku toinen päivä vasenta reunaa, joskus taas jatkuvasti vaihdellen vasemman ja oikean puolen välillä. Tutkin asiaa ja huomasin, yllätys yllätys, että ”hän” pyrki aina sille puolelle tietä, mistä hajut tulivat, eli tuulen puolelle. Poukkoilua puolelta toiselle taas esiintyi, kun tuuli kävi joko edestä tai takaa.\nJos olisin Hämeenlinnan kaupungin päättäjä, mitä en onneksi ole, niin ilmoittaisin, että näiden monien haukkujen jälkeen en enää asetu ehdolle vaaleissa, vaan kaikki besserwisserit kehiin! Tässä on vaan se ongelma, että jos he tekevät sen, niin mistä ne ehdokkaat otetaan, kun besservissereistä ei siihen leikkiin ole.\nHenkilöautojen ensirekisteröintien vähenemisestä (HäSa 3.1.) oltiin huolissaan. Jos tämän myötä henkilöautojen määrä liikenteessä vähenee, vähenevät päästötkin.\nVoi hyvä tavaton tämän lehden urheilutoimitus. Ei mitään tilastoa nuorten välieräpelistä Kanadaa vastaan. Ainoastaan Sihvosen väsyneet kommentit valmennuksen epäonnistumisesta.\nJälleen kiitos alanurkka ja Lahden Rauno. Lupaan itsekin olla tänä vuonna epätrendikäs. Sanavalmis sanansepittäjä tuo Rauno mielipiteineen. Toinen samanmoinen on tuo evp. polliisi, joka toisinaan vierailee palstoilla.\nHyvä että Timo Heinonen kritisoi nykyistä hallitusta, koska sitä eivät äänestäjät valinneet. Eduskunnassahan on keskusta oikeistolla selvä enemmistö 122 paikkaa yhteensä, siis kok., ps., kesk., kd ja RKP.\nVoihan sitä edellistä hallitusta haukkua, jos se helpottaa. Nyt on kuitenkin punaviherhallitus vallankahvassa ja opposition tehtävä on arvostella ja tarjota vaihtoehtoja. Ja oikeassahan ärsyttävä Heinonen sähköautojen suhteen oli.\nSanni Grahn-Laasonen voisitko kertoa, miten työttömyysturvan porrastaminen tai perhevapaauudistus lisäävät työpaikkoja? Timo Heinonen tätä ei ole kertonut vaikka samoja mantroja hokee. Jos työpaikkoja ei tule lisää, työllisyys ei parane esittämistänne uudistuksista huolimatta.\nAion katsoa istunnoista, kuinka oppositiossa oleva Grahn-Laasonen toteuttaa kehumaansa (HäSa 4.1.) kohteliaisuutta ja kiltteyttä. Kokoomus ei saanut perhevapaauudistusta aikaiseksi omalla nelivuotisella hallituskaudellaan. Lapsiperheelliset ”pienenevät ikäluokat” eivät päässeet valloittamaan työelämää ja valitsivat työn – lapsien teon sijaan.\nAsiasanatHämeenlinna Ilmastonmuutos Koirat kokoomus Luotsi moottoritie myymäläautot oppivelvollisuus Sanni Grahn-Laasonen timo heinonen


Faster 515 moottorivene 2007 - Liperi - Nettivene\nHarmittaa laittaa myyntiin mutta elämän tilanteen takia olis myynnissä todella moneen käyttöön soveltuva venepaketti.\nVene varusteltu uistelukäyttöön,kartta/kaiku yhdistelmä Raymarine A78,Autopilotti Raymarine Ev-100,uistelunopeuden säädin,targakaari+ vapaputket,plaanari kelat,syvätakilat,Baystar hydrauliohjaus,Respo 1200 traileri.\nTakatilan säilytyslaatikot myös tallessa.\nTästä hyvä ja turvallinen venepaketti,niin vapaa-ajan veneilyyn,uisteluun,verkkokalastukseen tai jigistelyyn.\nSoita ja sovi esittely/koeajo.\nNettivene ID 730582


Tässä osiossa on tietoja oikeudenkäyntikuluista Slovakiassa.\nOikeusalan ammatteja sekä yritysten ja yrittäjien tarjoamia palveluita koskevan lain N:o 455/1991 kok. muuttamista koskevan lain N:o 586/2003 kok., sellaisena kuin se on muutettuna, 1 §:n 2 momentissa säädetään seuraavaa:\n”Asianajotoiminta tarkoittaa asiakkaiden edustamista tuomioistuimissa, hallintoviranomaisissa ja muissa yksiköissä, toimimista yksityisten ihmisten puolesta ja heidän puolustamistaan rikosoikeudenkäynneissä, oikeudellista neuvontaa, säädöksiin perustuvien kirjallisten välineiden kirjoittamista, oikeudellisten analyysien tekemistä, asiakkaiden omaisuuden hallinnointia ja muunlaisen oikeudellisen neuvonnan, avun ja oikeudellisten palveluiden tarjoamista, kun se on jatkuvaa ja maksullista (jäljempänä ’oikeudelliset palvelut’).”\nAsianajajien palkkioita säännellään Slovakian tasavallan oikeusministeriön asetuksella (asianajajien palkkioita ja oikeudellisista palveluista perittäviä maksuja koskeva asetus N:o 655/2004 kok.). Asetuksen englanninkielinen versio on saatavilla Slovakian asianajajaliiton verkkosivuilla.\nAsianajajan palkkiosta on tehtävä sopimus lakimiehen ja hänen asiakkaansa välillä (sopimusperusteinen palkkio). Suurin osa kaikista oikeudellisista palkkioista perustuu sopimukseen, ellei laissa ole määrätty palkkiotariffista. Jos osapuolet eivät pääse asiasta sopimukseen, palkkiosumman määräämisessä noudatetaan asiaa koskevaa tariffia (asianajajien palkkioita koskeva asetus). Tariffinmukainen palkkio lasketaan kertomalla peruspalkkio asianajajan laatimien asiakirjojen tai tarjoamien oikeudellisten palveluiden lukumäärällä.\nSlovakiassa ei ole haastemiehiä. Vastaavia tehtäviä hoitavat kuitenkin tuomioistuinten täytäntöönpanijat tuomioistuinten täytäntöönpanijoita ja täytäntöönpanotehtäviä koskevan lain N:o 233/1995 kok. (eli täytäntöönpanomenettelylain) mukaisesti.\nKiinteät kulut riita-asioissa\nKaikki kululuokat määritellään niitä koskevissa asetuksissa, jotka sisältävät eri tapoja kulujen laskemiseksi:\nOikeudenkäyntimaksuja säännellään oikeudenkäyntimaksuja ja rikosrekisteriotemaksuja koskevalla lailla N:o 71/1992 kok. sellaisena kuin se on muutettuna (eli oikeudenkäyntimaksulailla). Maksu on kiinteä, prosentuaalinen tai näiden kahden yhdistelmä (vaateen tyypin mukaan).\nHaastemiesten palkkioita säännellään tuomioistuinten täytäntöönpanijoita ja täytäntöönpanotehtäviä koskevalla lailla N:o 233/1995 kok. Maksu perustuu tariffiin (kiinteä tai prosentuaalinen maksu tehtävän aiheen mukaan) tai osapuolten sopimukseen.\nAsianajajien palkkioita säännellään Slovakian tasavallan oikeusministeriön asetuksella (asianajajien palkkioita ja oikeudellisista palveluista perittäviä maksuja koskeva asetus N:o 655/2004 kok.). Maksu perustuu tariffiin (kiinteä maksu kunkin suoritetun palvelun ja vaateen arvon tai sen aiheen mukaan) tai osapuolten sopimukseen.\nAsiantuntijoiden palkkioita säännellään asiantuntijoiden, tulkkien ja kääntäjien palkkioita, kulukorvauksia ja aikaveloituksia koskevalla asetuksella N:o 491/2004 kok. Maksu perustuu tariffiin (kiinteä tehtäväkohtainen palkkio, tuntiveloitus tai prosentuaalinen maksu tehtävän aiheen mukaan) tai osapuolten sopimukseen.\nTodistajanpalkkioita säännellään siviiliprosessilailla, laki N:o 99/1963 kok., ja myöhemmin annetulla piiri-, vetoomus-, erikois- ja sotilastuomioistuimien hallintoa ja toimistotehtäviä koskevalla asetuksella N:o 543/2005 kok. (eli hallintoa ja toimistojärjestystä koskevalla asetuksella), työlailla, laki N:o 311/2001 kok., tuloverolailla, laki N:o 595/2003 kok., ja vähimmäispalkkaa koskevalla lailla N:o 663/2007 kok. Tuomioistuin päättää todistajille aiheutuneiden välttämättömien suorien kustannusten ja tulonmenetysten korvaamisesta (hallintoa ja toimistojärjestystä koskevan asetuksen mukaisesti).\nKääntäjän/tulkin palkkioita säännellään asiantuntijoiden, tulkkien ja kääntäjien palkkioita, kulukorvauksia ja aikaveloituksia koskevalla asetuksella N:o 491/2004 kok. Maksu perustuu tariffiin (kiinteä tunti- tai sivumäärään perustuva maksu tarvittavien kielten mukaan tai palvelukohtainen maksu kääntäjän/tulkin suorittamien palveluiden mukaan) tai osapuolten sopimukseen.\nNäin ollen todellisten kokonaiskustannusten määrittely ennalta ilman ammattilaisen apua on valtaosassa mahdollisista siviilioikeudenkäynneistä käytännössä mahdotonta muille kuin oikeusalan ammattilaisille.\nAmmattihenkilö (varsinkin asianajaja) voi kuitenkin antaa asiakkaalleen tarkempia neuvoja erilaisista koko prosessin aikana odotettavissa olevista kustannuksista, jotka riippuvat asian yksityiskohdista. Jos tuloksen ennakoiminen on vaikeaa, asianajaja voi myös ilmoittaa asiakkaalleen odotettavissa olevat kustannukset erilaisissa mahdollisissa päätöstilanteissa, jotka riippuvat lopulta tuomioistuimen harkinnasta ja tuomiosta.\nErityyppisiä kustannuksia, joita siviilioikeudenkäynnistä voi aiheutua, säännellään erillisillä asetuksilla ja määräyksillä. Ne sisältävät erilaisia tapoja laskea palkkioita, jotka voidaan jakaa kahteen pääluokkaan – tariffiperusteisiin palkkioihin ja sopimuksenvaraisiin palkkioihin.\nSiviilioikeudenkäynnin osapuolten kiinteiden kulujen maksamisajankohta\nOikeudenkäyntimaksuja ja rikosrekisteriotemaksuja koskevan lain N:o 71/1992 kok. sellaisena kuin se on muutettuna, mukaisesti vain oikeudenkäyntimaksu on maksettava ennen prosessin alkua.\nLain N:o 99/1963 kok. (siviiliprosessilain) mukaan menettelystä aiheutuvat kustannukset ovat, oikeudenkäyntimaksua lukuun ottamatta, pääasiassa menettelyn osapuolille ja heidän edustajilleen aiheutuneita suoria kustannuksia. Sellaisia ovat muun muassa seuraavat:\nosapuolten ja heitä oikeudessa edustavien henkilöiden tulonmenetykset\ntodistelukustannukset (asiantuntijoiden palkkiot mukaan lukien)\nnotaarien palkkiot heidän palveluksistaan tuomioistuimen asiamiehinä ja heidän suorat kulunsa\nkuolinpesän hoitajan palkkio ja hänen suorat kulunsa\nedustuksesta maksettava korvaus – jos osapuolta edustaa rekisteröity lakimies, joka on Slovakian asianajajaliiton jäsen.\nNämä kustannukset maksetaan tavallisesti sen jälkeen, kun tuomioistuin on antanut tuomionsa.\nSiviilioikeudenkäynnin kustannukset riippuvat lisäksi merkittävästi käsiteltävänä olevasta asiasta ja tuomioistuimen harkinnasta (tämä koskee lähinnä todisteiden valintaa ja tuomioistuimelle tai vastapuolelle korvattavien kustannusten suuruutta). Näin ollen todellisten kustannusten ennakoiminen ennen oikeudenkäyntiä on vaikeaa.\nAsianosaisten kiinteät kulut rikosasioissa\nRikosoikeudenkäynnin kustannukset riippuvat tuomioistuimen harkinnasta, kun lopullinen päätös asiassa on tehty.\nKaikki rikosoikeudenkäyntiin liittyvät kulut maksetaan, kun lopullinen ja täytäntöönpanokelpoinen tuomio on annettu, sillä tuomioon kuuluu päätös prosessikustannusten korvaamisesta (laki N:o 301/2005 kok., rikosprosessilaki).\nAsianosaisten kiinteät kulut perustuslakia koskevissa oikeudenkäynneissä\nSellaiseen edustukseen Slovakian perustuslakituomioistuimessa, jota ei voida määritellä rahallisesti, liittyvästä kustakin oikeudellisesta palveluksesta maksettava perustariffin mukainen maksu on oltava yksi kuudesosa laskentaperusteesta (asianajajien palkkioita ja oikeudellisten palvelujen korvaamista koskevan asetuksen N:o 655/2004 kok. 11 §).\nPerustuslakia koskevien oikeudenkäyntien yhteydessä sovelletaan samaa periaatetta kuin siviili- ja rikosoikeudenkäynneissä. Sovellettava laki on laki N:o 99/1963 kok. (siviiliprosessilaki).\nOikeusalan ammatteja sekä yritysten ja yrittäjien tarjoamia palveluita koskevan lain N:o 455/1991 kok. muuttamista koskevan lain N:o 586/2003 kok., sellaisena kuin se on muutettuna, 18 §:ssä säädetään seuraavaa:\nOikeudellisia palveluita tarjotessaan asianajaja on velvollinen puolustamaan asiakkaan oikeuksia, edistämään asiakkaan oikeutettuja ja laillisia etuja ja toimimaan asiakkaan ohjeiden mukaisesti. Jos asiakkaan ohjeet ovat ristiriidassa yleisesti sitovien säädösten kanssa, ne eivät sido asianajajaa, jonka on ilmoitettava tilanteesta asiakkaalle.\nOikeudellisia palveluja tarjotessaan asianajaja on velvollinen toimimaan oikeudenmukaisesti ja rehellisesti sekä noudattamaan ammatillista huolellisuutta. Hänen on käytettävä johdonmukaisesti kaikkia käytettävissä olevia laillisia keinoja ja tietoja puolustaessaan asiakkaansa etuja parhaalla mahdollisella tavalla. Asianajajan on varmistettava, että hänen tarjoamansa oikeudelliset palvelut vastaavat niiden tarkoitusta ja niistä perittävät palkkiot ovat kohtuulliset.\nOikeudellisia palveluita tarjotessaan asianajajan on aina noudatettava oikeusalan ammattiin kuuluvaa arvokkuutta, eikä hän saa heikentää oikeusalan ammattien arvostusta. Näin ollen asianajaja on velvollinen noudattamaan käytännesääntöjä ja asianajajaliiton sisäisiä sääntöjä ja määräyksiä.\nMillä kielillä Slovakiassa on saatavilla tietoa kulujen määräytymisperusteista?\nEdellä mainittujen kustannuksia koskevien lakien kokoelma on julkaistu slovakin kielellä (Slovakian tasavallan kansallisneuvoston lain N:o 1/1993 kok. 8 §:n mukaisesti).\nSovittelua koskee laki N:o 420/2004 kok., sovittelulaki.\nTietoa kustannuksista on IGNUM-verkkosivustolla, joka sisältää kaikki Slovakian tasavallan yleisesti sovellettavat säädökset ja voimassa olevan / aiemman lainsäädännön. Verkkosivuston omistaa Slovakian tasavallan oikeusministeriö.\nTietoja tästä on Slovakian tasavallan oikeusministeriön tilastollisessa vuosikirjassa.\nTietoja keskimääräisistä kustannuksista ja palkkioista on vaikea määritellä seuraavasta syystä:\nJulkaistuja tilastotietoja ei ole.\nAsiaa koskeva Slovakian lainsäädäntö on suhteellisen joustava ja antaa lähes aina mahdollisuuden sopia maksusta/korvauksesta, joka riippuu alueesta sekä lakiasiain toimiston ja muiden oikeudenkäynteihin liittyviä palveluja tarjoavien henkilöiden tunnettuudesta. Vielä suurempi vaikutus on itse asialla, sen monimutkaisuudella, tarvittavan todistelun laajuudella ja käsittelyn kestolla.\nTariffimaksujen kokonaissumma (joka voidaan määrittää menettelyn päätteeksi vain menettelykustannusten osalta oikeudenkäynnin tuloksen ja tuomioistuimen harkinnan mukaan) riippuu lisäksi oikeudenkäynnin vaatimasta työmäärästä, tarjottujen palveluiden lukumäärästä ja monista muista tekijöistä. Koska oikeudenkäynnin keskimäärin vaatimaa työmäärää ei ole mahdollista laskea, keskimääräistä oikeudellista palkkiota ei voida määrittää.\nJos täytäntöönpanija on alv-rekisterissä, arvonlisävero lisätään hänen laskennallisiin tuloihinsa ja menoihinsa (tuomioistuinten täytäntöönpanijoita ja täytäntöönpanotehtäviä koskevan lain N:o 233/1995 kok. 196 §:n mukaisesti).\nJos asianajaja on alv-rekisterissä, hänen kyseisen asetuksen mukaisesti lasketut tulonsa ja menonsa sisältävät arvonlisäveron (asianajajien palkkioita ja oikeudellisista palveluista perittäviä maksuja koskeva oikeusministeriön asetus N:o 655/2004 kok.).\nJos asiantuntija, tulkki tai kääntäjä on alv-rekisterissä, lasketut palkkiot sisältävät arvonlisäveron (asiantuntijoiden, tulkkien ja kääntäjien palkkioita, kulukorvauksia ja aikaveloituksia koskevan oikeusministeriön asetuksen N:o 491/2004 kok. 16 §:n 2 momentti).\nOikeudenkäyntimaksuista ei peritä arvonlisäveroa (oikeudenkäyntimaksuja ja rikosrekisteriotemaksuja koskeva laki N:o 71/1992 kok. sellaisena kuin se on muutettuna). Se peritään kuitenkin sovittelupalkkioista, koska sovittelun katsotaan olevan liiketoimintaa. Välimiespalkkioista peritään veroa 20 prosenttia, jos maksun perijä on alv-rekisterissä.\nTätä säännellään varattomien henkilöiden oikeusapua koskevan lain N:o 327/2005 kok. 4 §:n h alakohdassa olevalla säännöksellä sekä asianajotointa koskevan lain muuttamista ja täydentämistä koskevalla lailla N:o 586/2003 kok. ja elinkeinoja koskevan lain muuttamista ja täydentämistä koskevalla lailla N:o 455/1991 (lyhennelmä) (elinkeinolaki), sellaisena kuin se on muutettuna myöhemmällä lainsäädännöllä, sellaisena kuin se on muutettuna lailla N:o 8/2005 kok.\nMuutetussa laissa säädetään seuraavaa: ”Luonnollisen henkilön katsotaan kärsivän aineellista puutetta, jos hän saa aineellisen puutteen vuoksi myönnettävää tukea tai avustuksia, 1e) tai jos hänen tulonsa ovat enintään 1,6-kertaiset vähimmäistoimeentuloon verrattuna 2) ja jos kyseisellä henkilöllä ei ole varaa maksaa oikeudellisista palveluista.” (311,30 euroa)\nTulorajaa ei ole määritetty sellaisen vastaajan osalta, joka haluaa käyttää viran puolesta toimivaa oikeudellista avustajaa rikosoikeudenkäynnissä. Rikosprosessilaissa (37 ja 38 §) säädetään tilanteista, joissa puolustusasianajajan käyttö on pakollista.\nSyytetyllä on oltava oikeusavustaja esitutkintamenettelyssä, jos hän\non pidätettynä, suorittaa vankeusrangaistusta tai on tarkkailtavana sairaanhoitolaitoksessa\non menettänyt kokonaan tai osittain oikeustoimikelpoisuutensa\non syytettynä erityisen vakavasta rikoksesta\nOikeusavustajan käyttö on pakollista myös, jos tuomioistuin tai syyttäjä pitää sitä esitutkintamenettelyssä tarpeellisena siksi, että syytetyn ei oleteta fyysisen tai henkisen vamman vuoksi kykenevän huolehtimaan asianmukaisesti puolustuksestaan.\nPuolustusasianajajan käyttö on pakollista myös luovuttamista koskevissa menettelyissä, joissa kyseessä on määrääminen pakkohoitoon, alkoholin väärinkäytön pakkohoitoa lukuun ottamatta.\nRikosprosessilain 38 §:ssä säädetään seuraavaa:\nOikeusavustajan käyttö on pakollista tuomion täytäntöönpanoa koskevissa menettelyissä. Tuomioistuin tekee päätöksensä avoimessa oikeuskäsittelyssä, kun syytetty\non ehdonalaisessa vapaudessa oleva nuori henkilö, joka on oikeuskäsittelyn ajankohtana alle 18-vuotias\nja jos syytetyn kykyä puolustaa itseään asianmukaisesti on syytä epäillä.\nOikeusavustajan käyttö on pakollista myös ylimääräisiä muutoksenhakukeinoja koskevassa menettelyssä,\njos tapaukseen voidaan soveltaa 37 §:n 1 momentin a, b tai c alakohtaa\njos nuori henkilö on ylimääräistä muutoksenhakua koskevan avoimen oikeuskäsittelyn ajankohtana alle 18-vuotias\njos syytetyn kykyä puolustaa itseään asianmukaisesti on syytä epäillä\njos menettely kohdistuu tuomittuun henkilöön, joka on kuollut.\nRikosprosessilain 558 §:n 1 momentin mukaisesti tuomioistuin päättää kustannusten korvaamisesta rikoksen uhrille tuomion tultua lainvoimaiseksi.\nKaikki ehdot on määritelty rikosprosessilaissa, laki N:o 301/2005 kok.\nOn säädetty kahdentyyppisistä poikkeuksista, jotka koskevat oikeudenkäyntimaksujen maksamista (oikeudenkäyntimaksuja ja rikosrekisterimaksuja koskevan Slovakian kansallisneuvoston lain N:o 71/1992 kok., sellaisena kuin se on muutettuna, 4 §). Näitä oikeudenkäyntimaksuja sovelletaan\nerityisiin menettelyihin (alaikäisten huoltajuus, hallintoviranomaisten laiminlyönti tai laiton toimenpide, vanhempien ja lasten keskinäinen elatusvelvollisuus) tai\nerityisiin henkilöihin (kantaja menettelyssä työtapaturmasta tai ammattitaudista johtuneen vahingon korvaamiseksi, menettelyissä laittoman irtisanomisen toteamiseksi jne.). Jos tuomioistuin antaa tuomionsa kantajan hyväksi, vastaaja on velvollinen maksamaan kyseisen oikeudenkäyntimaksun kokonaan tai osittain tuomioistuimen päätöksen mukaisesti, ellei myös vastaajaa ole vapautettu maksusta.\nSiviiliprosessilain 138 §:n mukaisesti tuomioistuimella on oikeus vapauttaa asianosainen tuomioistuinmaksusta kokonaan tai osittain, jos tämä on asianosaisen olosuhteiden ja taloudellisen tilanteen vuoksi perusteltua, ellei kanne ole tahallisen aiheeton tai selvästi perusteeton. Tuomioistuin voi kuitenkin peruuttaa myöntämänsä maksuttomuuden milloin tahansa menettelyn aikana.\nVarattomien henkilöiden oikeusapua koskevan lain N:o 327/2005 kok. (eli oikeusapulain) mukaisesti oikeusapu tarkoittaa oikeudellisten palvelujen tarjoamista henkilölle, jolla on oikeus saada tukea oikeuksiensa käyttämiseen lähinnä seuraavissa muodoissa:\napu muualla kuin tuomioistuimessa käytävissä menettelyissä\nkirjelmien laatiminen tuomioistuimille\npalveluiden suorittaminen ja\nniihin liittyvien kustannusten maksaminen kokonaan tai osittain.\nJos kyseinen henkilö kuitenkin täyttää oikeusavun saamisen edellytykset, hänet vapautetaan todennäköisesti myös oikeudenkäynnin kustannuksista (mukaan lukien oikeudenkäyntimaksut). Varsinaista säännöstä, jossa todettaisiin oikeusapuun oikeutetun henkilön olevan vapaa myös oikeudenkäyntimaksuista, ei ole. On kuitenkin hyvin todennäköistä, että tuomioistuin myöntäisi tällaisen poikkeuksen.\nSiviilioikeudelliset menettelyt: siviiliprosessilain 142 §:n mukaisesti\nTäydellistä tai osittaista vapautusta oikeudenkäyntimaksuista voi hakea asianomaiselta tuomioistuimelta. Tuomioistuin myöntää pyynnöstä voittaneelle asianosaiselle (täydellinen voitto) palautuksen tarpeellisista prosessikustannuksista (oikeudenkäyntimaksut mukaan lukien). Jos voitto on osittainen, tuomioistuin myöntää osittaisen vapautuksen kustannuksista kummallekin asianosaiselle ja voi mahdollisesti päättää, että kumpikaan asianosainen ei ole oikeutettu saamaan palautusta menettelyn kustannuksista. Tuomioistuin voi kuitenkin myös päättää, että osittain voittaneelle asianosaiselle palautetaan prosessikustannukset kokonaan, jos täytäntöönpanon/suorittamisen määrä on riippunut asiantuntijan lausunnosta tai tuomioistuimen harkinnasta tai jos voiton epätäydellisyys johtuu suhteellisen vähäisestä virheestä.\nRikosoikeudelliset menettelyt: rikosprosessilain 557 §:n mukaisesti\nJos rikoksen uhrilla on ainakin osittainen oikeus prosessikustannusten palautukseen, vastaaja on velvollinen maksamaan uhrille tarpeelliset prosessikustannukset, mukaan lukien oikeudellisen edustajan kustannukset silloin, kun puolustusasianajajan käyttö on pakollista.\nVaikka uhrilla ei olisi tätä oikeutta, tuomioistuin voi uhrin pyynnöstä ja tapauksen olosuhteet huomioon ottaen määrätä prosessikustannukset korvattaviksi uhrille kokonaan tai osittain.\nAsiantuntijoiden palkkiot määritellään asiantuntijoiden, tulkkien ja kääntäjien palkkioita, kulukorvauksia ja aikaveloituksia koskevassa asetuksessa N:o 491/2004 kok. Asiantuntijoiden luettelo, jota Slovakian tasavallan oikeusministeriö pitää yllä, on yleisön käytettävissä ministeriön verkkosivuilla. Asiantuntija lisätään rekisteriin, kun hakija täyttää kaikki vaatimukset (asiantuntijoiden, tulkkien ja kääntäjien palkkioita koskevan asetuksen mukaisesti).\nAsiantuntijan palkkio on määritettävä asiantuntijan ja asiakkaan välisellä sopimuksella (sopimusperusteinen palkkio). Jos osapuolet eivät pääse sopimukseen, palkkiotason määräämisessä on noudatettava edellä mainitun tariffeja koskevan asetuksen määräyksiä.\nOn huomattava, että arvonlisävero koskee vain sopimusperusteista palkkiota, jos kääntäjä/tulkki on rekisteröity alv-velvolliseksi.\nTariffinmukaisten palkkioiden perusteena on\ntyöhön kulunut tuntimäärä\nprosenttiosuus menettelyn aiheena olevan asian alkuperäisestä arvosta\nkertakorvaus, jonka määrä perustuu menettelyn aiheena olevaan asiaan ja tarjottujen palveluiden määrään.\nKonkreettisissa tapausesimerkeissä esitetään tarkempaa tietoa oikeudenkäyntikuluista Slovakiassa.\nSlovakian tutkimusraportti kulujen avoimuudesta (872 Kb)


Kastelholmantie 4 c, Helsinki\nLoistosijainnilla Itäkeskuksen kupeessa, kattavien liikenneyhteyksien ja palvelujen äärellä. Heti vapaa, pikkukoti odottaa uutta omistajaa. Selkeäpohjainen valoisa yksiö, huoneiston levyinen lasitettu parveke. Hyvin hoidettu taloyhtiö, jossa isot remontit tehty, myös putkiremontti. Metropolian kampusalue kivenheiton päässä. Monipuoliset ulkoilu- ja liikuntamahdollisuudet, Myllypuron liikuntapuisto nurkan takana. Oiva mahdollisuus opiskelijalle tai sijoittajalle. Tule ja ihastu! Tiedustelut ja esittelyt: Mervi Nuutinen +358 40 663 6720 mervi.nuutinen@remax.fi\nKastelholmantie 4 c, 00900 Helsinki\nKerros: 1 / 9\nLisätietoja kunnosta: Kylpyhuone uusittu putkiremontin yhteydessä, seinät maalattu 2019.\nMyyntihinta: 133 740,09 €\nVelkaosuus: 11 259,91 €\nNeliöhinta: 6 170,21 €/m²\nYhtiövastike: 168,47 €/kk\n(Hoitovastike: 99,56 €/kk)\n(Rahoitusvastike: 68,91 €/kk)\nNäkymät asunnosta: Puistomaiselle sisäpihalle.\nMuuta kauppaan kuuluvaa: eteisen vaatekaappi, pyykinpesukone\nVarusteet: peilikaappi, suihku, wc-istuin, lattialämmitys, pesukone, pesukoneliitäntä\nKuvaus: Olohuoneesta käynti huoneiston levyiselle lasitetulle parvekkeelle.\nIsännöinti: Astala Isännöinti Oy Jorma Vilen Raumantie 1, 2. krs., 00350 Helsinki 09-47781371, jorma.vilen@astala.fi\nKiinteistönhoidon lisätiedot: Huoltoliike Tmi Vesa Koppi 040-732 3088\nTilat ja varustelu: kellarikomero, urheiluvälinevarasto, väestönsuoja, talopesula, sauna\nTehdyt remontit: uusimmat; 2000 julkisivujen ja parvekkeiden perusteellinen peruskorjaus, kattojen ja ikkunapeltien maalaus 2001 pihakäytävien ja pysäköintipaikkojen asfaltointi 2004 Antenniverkon digitalisointi 2005-2006 Saunaosastojen kunnostus ja kellari-ikkunoiden maalaus 2006 Rappukäytävien ikkunoiden kunnostusmaalaus 2006 Öljysäiliöiden poisto ja maaperän kunnostus 2011-2012 Linjasaneeraus, käytävälaattojen uusiminen 2016 Pääkulkuväylien lukot, kattojen maalaus, kameravalvonta\nTulevat remontit: PTS 2019-2025 2019 julkisivukuntoarvion päivitys, hissikorjausurakan aloitus (modernisoidaan yksi hissi referenssinä. kaikki hissit peruskorjataan tarpeen mukaan 2020-2030) 2020 jäteasemien uusiminen, energiaselvitys kaukolämpölaitteet, energiansäästö toimenpiteitä 2021 autotallien peruskorjaus 2022 julkisivun saumaukset, pesu ja paikkakorjaukset 2025 julkisivun maalaus\nTaloyhtiössä muuta: Laajakaista, Atk-kaapelointi, yhtiöjärjestyksessä as-oy laista poikkeavia määräyksiä.\nLisätietoa kaavoituksesta: Helsingin kaupunki/ kaavoitus.\nPalvelut: Itäkeskuksen kattavat palvelut.\nLiikenneyhteydet: Bussit, metro.